HTEC Group među top 50 kompanija za razvoj tehnoloških rešenja u zdravstvu - Sve o novcu\nHome\tBIZ Info\tHTEC Group među top 50 kompanija za razvoj tehnoloških rešenja u zdravstvu\nHTEC Group među top 50 kompanija za razvoj tehnoloških rešenja u zdravstvu\nby Vesna Lapčić 03/06/2021\nKompanija HTEC Group sa sedištem u San Francisku i razvojnim centrima u Srbiji, Republici Srpskoj i Makedoniji, proglašena je od strane renomiranog američkog časpoisa, CIO Review, za jednu od najperspektivnijih kompanija za pružanje usluga razvoja medicinskih i zdravstvenih tehnologija u Sjedinjenim Američkim Državama.\nRešenja po kojima se HTEC Group proslavio u Americi su razvijali stručnjaci i inženjeri u Srbiji. Neka od njih su EKG digitalni merač za srčane aritmije sa suvim eletrodama; pojas za trudnice koji koristi veštačku inteligenciju pri merenju vitalnih znakova fetusa i majke razvijen u saradnji sa kompanijom Marani Health i najpoznatijom klinikom na svetu, Majo klinikom; zatim aparat za snimanje kože koji se koristi za detekciju melanoma; platformu za nefarmakološko lečenje hroničnih bolova preko usađenih elektroda; kao i sličan sistem za lečenje post traumatskog stresa kod bolesnika. Ovo su samo neka od brojnih rešenja kojima HTEC pomaže proboj u medicini.\nTehnologije kao što su AI, ML, i IoT su sve prisutnije u globalnoj zdravstvenoj industriji i koriste se za unapređenje kvaliteta zdravstvene nege. HTEC Group svojim klijentima omogućava da iskoriste ove tehnologije u kreiranju inovativnih tehnoloških rešenja koja će pacijentima obezbediti bolju, bržu i precizniju dijagnozu, tretman i informisanost o svom zdravstvenom stanju.\nDok se neke kompanije trude da saznaju više, pronađu resurse i obezbede neophodno iskustvo i eksperte koji će oživeti te inovativne poduhvate, neki se suočavaju sa problemima koji proizilaze iz izazovnih regulativa u ovim industrijama. U oba slučaja, kompanijama koje posluju u medtech, healthtech i labtech industrijama potreban je partner koji bi im pomogao da uspešno od idejnog koncepta kreiraju digitalni proizvod spreman za tržište.\nKombinovanjem ekspertize iz oblasti Data Science, veštačke inteligencije, mašinskog dizajna, kao i softverskog, hardverskoh i „embedded“ inženjerstva, HTEC razvija revolucionarna rešenja koja njihovim klijentima pružaju mogućnost da unaprede medicinu i zdravstvenu zaštinu.\n„Integrisanjem strateškog konsaltinga sa dizajnom digitalnih proizvoda, razvojem tehnologija i vrhunskim inženjerstvom, mi pomažemo našim klijentima da razviju inovativna rešenja i nove biznis modele kako bi se pozicionirali kao lideri u svetu koji postaje pretežno digitalan. Težimo da produbimo poslovne veze našim klijentima tako što se trudimo da razumemo njihovo poslovanje, delatonst, korisnike, proizvode i viziju digitalizacije, kao i njihove slabosti. Često postajemo više od samo pružaoca usluga jer pokušavamo da redefinišemo pojam partnerstva. Naši klijenti onda ne moraju da brinu o digitalnim proizvodima i razvoju tehnologija, već imaju prostora i vremena da se fokusiraju na rast svog bizisa“ kaže Dušan Kosić, predsednik i jedan od osnivača kompanije HTEC Group.\nMiroslav Savanović: Uporedo razvijati i biznis i IT sistem\nA1 Srbija predstavila “Offensity” rešenje za nadzor bezbednosti...\nElektrična i hibridna vozila budućnost flote Pošte Srbije\nStartapi i male firme da se prijave na...\nNajpopularnija internet prodavnica u Švajcarskoj širi svoj tim...\nDonesi je sada Glovo u Srbiji\nRekordan rast novih proizvoda u Galenici


Hypo banka lider sa aktivom od 1,7 milijardi KM |\nHypo banka je i dalje jedina u RS sa kapitalom preko 100 miliona KM i on iznosi 154 miliona KM.\nBanka navodi da je ostvarila neto dobit u iznosu od 5,4 miliona KM, prije svega zahvaljujući značajnom smanjenju troškova kroz proces restruktuiranja poslovanja.\nHypo banka ističe da je i na polju tržišta kapitala potvrdila reputaciju najveće banke u RS, s obzirom da je njen Odjel za poslovanje sa hartijama od vrijednosti – “Hypo Broker” vodeća brokerska kuća na Banjalučkoj berzi u prvih šest mjeseci 2009. godine sa ostvarenim učešćem u ukupnom prometu od 14,9 odsto.\nHypo banka navodi da je, kao društveno odgovorno preduzeće, dala veliki doprinos u plasiranju najpovoljnijih sredstava na tržištu, sredstava Investiciono-razvojne banke RS, te je značajno pomogla kako stanovništvu tako i domaćoj privredi. Završno sa prvim polugodištem 2009. godine Hypo banka je plasirala preko 60 miliona KM sredstava IRB RS te učestvuje sa 23 odsto u svim do sada plasiranim sredstvima.\nUkupan broj zaposlenih na kraju prvog polugodišta iznosio je 567 što Hypo banku i dalje čini najvećim poslodavcem u finansijskoj industriji RS.\n„Zahvaljujući značajnom smanjenju troškova u mnogim segmentima poslovanja na dobrom smo putu da ponovimo rezultat iz prošle godine što nam je i primarni cilj. Zadovoljni smo rezultatima ostvarenim u prvom polugodištu, pogotovo kada se u obzir uzmu usporavanje privrednih aktivnosti i ostale posljedice globalne finansijske i ekonomske krize“, kazao je Srećko Bogunović, direktor banjalučke Hypo banke.\n„Imamo visoku adekvatnost kapitala, likvidnost banke je takođe na visokom nivou te nesmetano nastavljamo finansiranje domaće privrede i stanovništva, a poseban fokus biće i dalje na plasiranju povoljnih sredstava Investiciono-razvojne banke RS“, dodaje Bogunović.


Izdato 150 hiljada "bus plus" e-karti Izdato 150 hiljada “bus plus” e-karti – Personal magazin\nNakon izdatih 150 hiljada personalizovanih „bus plus” kartica, stigla je nova serija štampana ćiriličnim pismom. Kartice se već izdaju na svih 26 prodajnih mesta u gradu, a sam proces izdavanja…\nNakon izdatih 150 hiljada personalizovanih „bus plus” kartica, stigla je nova serija štampana ćiriličnim pismom. Kartice se već izdaju na svih 26 prodajnih mesta u gradu, a sam proces izdavanja traje rekordnih četiri do pet minuta, što znatno doprinosi većem broju dnevno izdatih kartica, saopštavaju iz sistema „Bus plus”.\nKako bi izašli u susret sugrađanima, otvorili su još dva prodajna mesta i to u filijalama „Erste banke” u Birčaninovoj 37 i Save Maškovića 3-5, a u planu je otvaranje još nekoliko punktova.\nOni podsećaju sugrađane da su mesta za izdavanje kartica u prodajnim objektima „Tempa” na Vilinim vodama i auto-putu za Zagreb i poslovnici MTS-a na Terazijama 24 otvorena svih sedam dana od 9 do 21 sat, te da mogu i vikendom da dođu i izvade „bus plus” kartice.\nSva pravna lica mogu grupno izvaditi personalizovane kartice, čime će svojim zaposlenima uštedeti vreme, a time doprineti i bržoj zameni postojećih povlastica. Još jednom pozivaju sugrađane da nove „bus plus” kartice izvade do 31. decembra, kada se planira puštanje sistema u rad.\nIzdato 150 hiljada “bus plus” e-karti was last modified: November 17th, 2011 by Redakcija


Dijalog sa Prištinom mora da se nastavi, uprkos optužnicama za ratne zločine protiv kosovskog predsednika Hašima Tačija, izjavio predsednik Vučić za briselski portal Politico.\nVučić je u intervjuu koji je dao juče tokom boravka u Briselu, gde je imao sastanke sa liderima EU, rekao da ne želi da komentariše samu optužnicu Specijalnog suda protiv Tačija. Ali je jasno kazao da želi pokretanje dijaloga uz posredovanje EU o odnosima Beograda i Prištine, koji je u zastoju više od godinu dana.\nEU je, podseća Politiko, signalizirala da namerava da restartuje dijalog u julu.“Ne želimo da potpaljujemo još više političke ili fizičke sukobe između Srba i Albanaca a to je i najbolji način da zašitimo sigurnost i bezbednost Srba koji žive na Kosovu“, rekao je Vučić na pitanje o optužnici protiv Tačija.\nNa pitanje da li će se sastati sa Tačijem ako on bude uključen u razgovore, Vučić je rekao:“To ne zavisi od mene. Uvek mogu da kažem da neću da razgovaram sa nekim ko je optužen za ratne zločine, ali nisam ja taj, to će izabrati albanski lideri, to zavisi od njihovog naroda“.\nNa pitanje da li ima ikakve sumnje u cilj članstva u EU i da li bi umesto pridruživanja možda radije birao bliskost sa EU, Vučić je odgovorio:“Istinu da kažem, mi bi želeli da postanemo članica kluba“.\nTags: Aleksandar Vučić, EU, Hašim Tači, Kosovo, srbija


Nakon izuzetno uspešnog prošlogodišnjeg početka kampanje „Zaštita za sve”, koja za cilj ima kontinuiranu edukaciju dece u nižim razredima osnovnih škola u Srbiji o odgovornom ponašanju na suncu i zaštiti od sunca, učitelji i đaci su i ove godine pokazali snažnu volju i veliku energiju da nastave sa učenjem na ovu važnu temu, te su se u impresivnom broju odazvali pozivu da učestvuju u nagradnom konkursu na temu odgovornog ponašanja na suncu.\nStručni žiri, sastavljen od predstavnika kompanije Beiersdorf i brenda Eucerin, Fonda B92 i marketinške agencije FCB Afirma, je, baš kao i prethodne godine, imao težak zadatak da u mnoštvu izvanrednih i maštovitih odeljenskih dečjih radova odabere najbolje. Posle pažljivog pregleda svih pristiglih radova, žiri je doneo odluku da glavnu nagradu konkursa, UV indikator - specijalni merač intenziteta sunčevog zračenja predviđen za postavljanje na istaknuto mesto na ulazu škola, dobije sledećih dvadeset osnovnoškolskih obrazovnih ustanova u Srbiji: „Prva vojvođanska brigada” i „Ivan Gundulić” iz Novog Sada, „Milica Pavlović” i „Vuk Karadžić” iz Čačka, „Dositej Obradović” iz Kruševca, „Mile Dubljević” iz Lajkovca, „Stari Grad” iz Užica, „Knez Lazar” iz Lazarevca, „Sveti Sava” iz Batočine, „Sveti Sava” iz Sremske Mitrovice, „Nikola Tesla” iz Novih Banovaca, „Svetozar Marković” iz Vranja, „Dimitrije Tucović” iz Čajetine, „Ljupče Španac” iz Bele Palanke, „Petefi brigada” iz Kule, „Vera Blagojević” iz Banje Koviljače, „Stanislav Binički” iz Jasike (Kruševac), „Bratstvo i jedinstvo” iz Kucure (Vrbas), kao i dve škole iz Beograda – zemunska „Boško Palkovljević Pinki” i novobeogradska „Borislav Pekić”.\nŽiri je, podržan znanjem i elanom edukatora kampanje „Zaštita za sve”, odabrao i pet učiteljskih radova koji su nagrađeni jednodnevnim izletom u Beograd. Učiteljice koje su posebno motivisale svoja odeljenja i čiji su radovi pobrali najviše laskavih ocena su: Sanja Prodanov, OŠ „Miloš Crnjanski” iz Žablja, Svetlana Paunović, OŠ „Ivo Lola Ribar” iz Velikog Gradišta, Dragana Aleksić, OŠ „Vuk Karadžić” iz Negotina, Romana Bulić, OŠ „Mihajlo Pupin” iz Idvora i Marija Milovanović, OŠ „Stefan Nemanja” iz Niša.\nTačan datum održavanja izleta biće objavljen naknadno, a ovih pet učiteljica zajedno sa svojim odeljenjima biće u prilici da se takmiči za glavnu nagradu – opremanje učionice u vrednosti 250.000 dinara.\nKonkurs „Zaštita za sve” sprovodi se drugu godinu zaredom u okviru istoimene kampanje koju organizuju Eucerin Srbija i Fond B92, a uz podršku Ministarstva zdravlja i Ministarstva prosvete, nauke i tehnološkog razvoja Republike Srbije. Rok za predaju konkursnog materijala istekao je 7. marta 2020. Na konkursu su učestvovali učitelji prvog, drugog, trećeg i četvrtog razreda osnovnih škola iz cele Srbije, koji su prošli online edukaciju i time stekli sertifikat o stručnom usavršavanju. Konkursni zadatak za učitelje je podrazumevao da na osnovu znanja, materijala za rad sа đacima i formulara koje dobiju kroz online edukaciju, osmisle kreativni čas ili aktivnost sa svojim đacima, kao i da edukuju svoje đake i animiraju ih da pripreme radove na temu „Dva lica sunca”.\nDetaljne informacije o konkursu i lista izabranih škola, odeljenja i učitelja dostupne su na sajtu www.zastitazasve.rs


Faktor | Lukač: Veći broj policajaca osiguravat će skup u Srebrenici\nObjavljeno: 08.07.2019. u 13:50\nLukač je rekao da ne očekuje inicidente ili provokacije građana RS-a\nMinistar unutrašnjih poslova Republike Srpske (RS) Dragan Lukač potvrdio je danas da će veliki broj policajaca biti angažovan na osiguranju komemoracije u Srebrenici, 11. jula, i očekuje da će sve proteći sigurno.\nLukač je rekao da MUPRS-a, kao i svake godine radi oosiguranja tog skupa, te da ne očekuje inicidente ili provokacije građana RS.\nKada je u pitanju napad na predsjednika Srbije Aleksandra Vučića, prije par godina u Srebrenici, kazao je taj slučaj više nije u nadležnosti policije RS, jer su saznanja i informacije o tome poslijeđene tužilaštvu te smatra da ima dovoljno dokaza za podizanje optužnice potiv onih koji su ugrozili Vućićev život.\nKada je u pitanju slučaj Dijane Dangubić, pripadnice Oružanih snaga BiH, koja je napadnuta 30. juna, u parku u Banjoj Luci, gdje je u noćnim satima bila s još jednom djevojkom, Lukač je rekao da je policija uzela izjavu te da ona ima pravo na mišljenje o radu policije.\n- Nije tražila krivično gonjenje osobe koja je navodno izvršila napad, što je pomalo neobično, a imala je primjedbe na rad policije – rekao je Lukač.\nGovoreći o postupanju policije tokom okupljanja građana u parku u centru Banje Luke, koji traže pravdu u slučaju Davida Dragičevića, entitetski ministar policije je rekao da se ta grupa okuplja već mjesecima bez odobrenja i da je policija bila obavezna da bude na licu mjesta, a svaki građanim mora da pokaže legitimaciju na njihov zahtjev.\n- Činjenica je da se u ovoj godini pojavio veći broj tih osoba nego lani, odnosno za šest mjeseci ih je za 200 posto više – rekao je Lukač i podsjetio da MUPRS uspio da zaštiti prostor tog bh.entiteta od većeg broja krivičnih djela počinjenih od migranata.\n- Možemo da ih pomognemo, omogućimo zdravstvenu i humanitarnu pomoć, ali njima i nije cilj RS ili BiH, već prolazak za EU – dodao je Lukač i naveo da se broj migranata neće smanjiti ni u narednom periodu, jer se pojavljuju i osobe koje nisu iz ratom zahvaćenih područja.\nMUP RS-agenocid u Srebrenici\nSjednica za minut


Novi proizvodni pogon kompanije „Dondon“ - juGmedia\nSVRLJIG – Kompanija Don Don, najveći proizvođač pekarskih proizvoda u Srbiji, uzela je u zakup svrljišku pekaru.\nZakupom ove proizvodne jedinice kompanija je proširila svoje proizvodne kapacitete, a hleb će se u Svrljigu kao i u ostalim Don Don pekarama proizvoditi po najvišim evropskim i svetskim standardima u pekarskoj industriji.\nPrvog dana proizvedeno je 6000 vekni, što je dvostruko više od dosadašnje proizvodnje pekare Svrljig. Hleb iz ove pekare biće dostupan potrošačima iz Svrljiga, Knjaževca, Bora i Zaječara, a iz kompanije Don Don garantuju vrhunski kvalitet i uvek svež hleb.\nKompanija DONDON Srbija posluje u okviru grupacije DONDON sa sedištem u Sloveniji. Na tržištu Srbije kompanija je prisutna od 2008. Ukupni dnevni proizvodni kapaciteti kompanije su više od 200.000 vekni svežeg hleba, a smrznuti program ima najveće proizvodne i skladišne kapacitete na Balkanu.\nU okviru kompanije DONDON posluje 7 proizvodnih pogona: pre svega pekare sa tradicijiom dugom preko 50 godina, kao što su Fidelinka pekara, Kikindska pekara, Žitoprodukt, Zrenjanin, zatim MS pekara – Jakovo, PDM pekara – Pudarci, Zlatni Pek, Leskovac, Dobri Pek i Vrnjačka Banja.\nDinić i Davidovićeva osnivaju Koaliciju za Niš


Direktorat civilnog vazduhoplovstva dobio priznanje od Vazduhoplovne akademije - Tango Six\nDržavna srednja tehnička škola u Beogradu, zvanično počinje sa radom 22. septembra 1924. godine. Od tog dana, sve do danas, u zgradi u Bulevaru vojvode Bojovića pisana je istorija srpske prosvete, industrije i srpskog vazduhoplovstva. / Foto: Wikimedia\nProšlog petka srednja vazduhoplovna škola Vazduhoplovna akademija obeležila je svoj 94. rođendan prijemom u restoranu Aerokluba.\nTom prilikom podeljena su priznanja sardnicima i institucijama sa kojima sarađuje ova srednja škola a kako Direktorat civilnog vazduhoplovstva danas saopštava i oni su među nagrađenima:\n– Stalni porast vazdušnog saobraćaja na evropskom nivou zahteva zajedničku inicijativu, koja će osigurati da avio – prevoz ostane najbezbedniji vid saobraćaja. Evropska agencija za bezbednost vazdušnog saobraćaja, kao regulatorno i nadzorno telo evropske Komisije sprovodi aktivnosti strateškog planiranja, razvoja vazdušnog saobraćaja i stalnog unapređivanja nivoa bezbednosti.\n„Zlatna značka za DCV“ / Foto: DCV\nZa izuzetan doprinos i podršku u procesu sertifikacije, Školski odbor akademije dodelio je „Zlatnu značku“ Mirjani Čizmarov direktoru Direktorata. – stoji u saopštenju DCV-a.


Amerika priprema nove sankcije Rusiji - Sputnjik Srbija\n11:46 21 Jul 2019\n09:15 19.10.2018 Preuzmite kraći link\nDemokratska partija priprema nove sankcije protiv Rusije, saopštio je u intervjuu za „Handelsblat“ guverner države Nju Džersi Filip Marfi.\nOn je priznao da njegove stranačke kolege smatraju da su trenutke ograničavajuće mere koje je uveo Vašington nedovoljne, jer nisu dovele do nikakvih ozbiljnih posledica po Moskvu. Prema njegovim rečima, zbog toga demokrate misle da se Rusija izvukla.\n„Mi ćemo preduzeti mere. One će sadržati diplomatske inicijative, ali i, naravno, sankcije“, naglasio je Marfi.\nRanije je specijalni predstavnik SAD za Ukrajinu Kurt Volker izjavio da će Vašington uvoditi nove sankcije Rusiji „jednom u jedan-dva meseca“. On je dodao da Amerika po tom pitanju vrlo tesno sarađuje sa evropskim saveznicima.


Savez liberala i demokrata u Evropskom parlamentu protiv promena granica - European Western Balkans\nSavez liberala i demokrata u Evropskom parlamentu protiv promena granica\nAutor EWB 06. 09. 2018.\nBRISEL – Gaj Verhofštat, lider Saveza liberala i demokrata za Evropu (ALDE) u Evropskom parlamentu, izjavio je da odnosi na Zapadnom Balkanu ne mogu da se poboljšaju promenom granica i razmenom teritorija.\nAludirao je na skorije predloge takvog rešenja predsednika Vučića i Tačija, koji se sutra sastaju u Briselu na novoj rundi dijaloga.\n“Jedini način da se garantuje dugoročna stabilnost i napredak jeste rad na pomirenju zajednica, prevazilaženju etničkih podela i verodostojan i postepen napredak u evropskim integracijama”, rekao je on, dodajući da je podrška viznoj liberalizaciji Kosova dobar primer takve prakse.\nIvo Vajgl, ALDE-ov poslanik iz Slovenije, podsetio je da su takve ideje dovele do ratova u Jugoistočnoj Evropi pre dve decenije.\n“Ključno pitanje međuetničkih odnosa je adekvatna zaštita nacionalnih manjina”, rekao je on.\nALDEGaj VerhofštatIvo VajglKorekcija granice Kosova i Srbije\nBiber: EU predugo verovala da bi Vučić mogao da potpiše sporazum sa Kosovom koji uključuje neku formu priznanja


Ustavni sud BiH: Odbijen zahtjev vlasti RS-a, 9. januar je neustavan - Biznis Info\nYou are at:Home»Vijesti u fokusu»Ustavni sud BiH: Odbijen zahtjev vlasti RS-a, 9. januar je neustavan\nUstavni sud BiH: Odbijen zahtjev vlasti RS-a, 9. januar je neustavan\nBy BiznisInfo on\t 17/09/2016 Vijesti u fokusu\nUstavni sud BiH odbio je zahtjev za preispitivanje odluke Ustavnog suda Bosne i Hercegovine čime je konačno potvrđeno da se 9. januar smatra neustavnim, doznaje Večernji list BiH od izvora unutar Ustavnog suda. U toku je pauza plenarnog zasjedanja Ustavnog suda BiH na kojoj učestvuje devet sudija.\nTokom dana Ustavni sud BiH treba razmotriti još informaciju o provođenju odluke oko 9. januara iz novembra prošle godine te će se suci oglasiti i o zahtjevu da se zabrani održavanje referenduma u Republici Srpskoj zakazanog za sljedeću nedjelju 25. septembra.\nUstavni sud BiH donio je u novembru prošle godine odluku kojom se neustavnim proglašava dan Republike Srpske, 9. januar smatrajući kako se time krše prava Hrvata, Bošnjaka i drugih nesrba u Republici Srpskoj. Tu odluku su odbili politički predstavnici Republike Srpske te su za 25. septembar zakazali referendum oko nastavljanja proslavljanja Dana RSa 9. januara.\nSrpski član Predsjedništva BiH Mladen Ivanić juče je najavio da će u slučaju odbijanja zahtjeva vlasti RS za preispitivanje odluke oko Dana RS u BiH nastupiti ‘neviđeno’ pogoršanje prilika.


Upitnik o aktivnostima u slobodno vreme - Omladinske organizacije Survey\nUpitnik o aktivnostima u slobodno vreme - Omladinske organizacije\nHvala Vam što učestvujete u našem istraživanju o inkluzivnim aktivnostima u okviru provođenja slobodnog vremena u omladinskim organizacijama.\nSva društva prepoznaju značaj aktivnosti za provođenje slobodnog vremena za psihički, kognitivni, građanski, profesionalni i fizički razvoj mladih ljudi. Uspostavljanjem inkluzivnih aktivnosti provođenja slobodnog vremena u omladinskoj zajednici naš projekat će podjednako doprineti prosperitetu, smanjenja osipanja iz školovanja i unapređenju mentalnog zdravlja kod mladih sa ili bez invaliditeta.\nDefinicija slobodnog vremena u kontekstu ovog upitnika:\nSlobodno vreme je skup aktivnosti izvan radnih, porodičnih i socijalnih obaveza koje pojedince vrše iz svoje volje kako bi se odmorili, zabavili ili poboljšali svoj kreativni kapacitet.\nDefinicija socijalne uključenosti u kontekstu ovog:\nSocijalna uključenost je puno učešće pojedinca ili grupe sa invaliditetom u aktivnostima koje organizuje društvo, a posebno mladih / volonterskih organizacija.\nViše informacija o projektu "PossitiveLeisure4Youth - Slobodno vreme za mlade kao deo pozitivne pedagogije" možete naći na zvaničnoj veb stranici: http://www.leisure4youth.eu/?lang=sr .\nJoš jednom Vam se zahvaljujemo na učešću i doprinosu.\nProjekat (2017-2-BG01-KA205-036419, "PossitiveLeisure4Youth - Slobodno vreme za mlade kao deo pozitivne pedagogije") je finansijski podržan od strane Evropske komisije (Erasmus + Program). Ova komunikacija odražava samo stavove autora i Komisija se ne može smatrati odgovornom za upotrebu informacija sadržanih u njoj.


Link group dobitnik nagrade za doprinos razvoju elektronskog poslovanja\nLink group dobitnik nagrade za doprinos razvoju elektronskog poslovanja – Personal magazin\nKompanija Link group ovogodišnji je dobitnik nagrade E-trgovina AWARD 2011 za doprinos razvoju elektronskog poslovanja u Srbiji. Jedanaesta konferencija „E-trgovina“ je nastavila tradiciju afirmacije uspešnih domaćih iskustava u razvoju e-poslovanja,…\nKompanija Link group ovogodišnji je dobitnik nagrade E-trgovina AWARD 2011 za doprinos razvoju elektronskog poslovanja u Srbiji. Jedanaesta konferencija „E-trgovina“ je nastavila tradiciju afirmacije uspešnih domaćih iskustava u razvoju e-poslovanja, te je Stručni odbor konferencije ocenio „Projekat online prodaje usluga edukacije“, kao jedno od najboljih ostvarenja e-trgovine za 2011. godinu.\n– Kompanija Link group bila je i ostaje generator novih ideja u primeni informacionih tehnologija u obrazovanju, i to ne samo u Srbiji već i u zemljama jugoistočne Evrope. Trudimo se da pokrijemo ceo poslovni ciklus – od projektovanja, preko merenja rezultata pa do unapređenja rešenja. Posebno smo ponosni na pionirsku ulogu u primeni rešenja internet marketinga u domenu obrazovanja, kao i na primenu učenja na daljinu, izjavio je Nikola Subotić, direktor kompanije, prilikom uručenja priznanja.\nKompanija Link group je svojim pozitivnim primerom i postignutim rezultatima pokazala da profesionalnim opredeljenjem, uz posvećenost inovacijama i kvalitetu, pruža doprinos obrazovanju i celokupnoj stručnoj zajednici u Srbiji i regionu da bude bolja.\n– Nagrada za nas predstavlja izazov da i dalje svojim radom potvrđujemo visoko postavljenje standarde, ali istovremeno, ona je i potvrda opredeljenja Link group-a da prati najnovije tehnologije i svetske trendove kada je o elektronskom poslovanju reč – naglasio je Subotić.\nKonferencija E-trgovina predstavlja mesto okupljanja domaćih i inostranih stručnjaka iz ove oblasti sa ciljem da učesnicima skupa (preduzetnicima, menadžerima, informatičarima) omogući analizu trenutnog stanja, kao i da ukaže na moguće pravce daljeg razvoja elektronskog poslovanja. Među dosadašnjim dobitnicima priznanja su kompanije poput VISA International, “Pakom computers”, kompanija Delta M, Narodna banka Srbije, Poštanska stedionica, sajt Infostud.\nLink group dobitnik nagrade za doprinos razvoju elektronskog poslovanja was last modified: April 7th, 2011 by Redakcija\nE-trgovinaE-trgovina 2011elektronsko poslovanjekompanija Delta MLink groupNarodna banka SrbijePoštanska-Štedionicasajt InfostudVISA International\nStiže naslednik XPERIA X10 mini pro\nSaradnja CET-a i Kancelarije za mlade


Zanimljiva anketa: treba li Kanada da postane jedna od SAD? - Srbi sirom sveta - Internet Krstarica\nZanimljiva anketa: treba li Kanada da postane jedna od SAD?\nNa pitanje da li bi Kanada mogla da postane još jedna američka savezna država, gotovo dve petine anketiranih američkih građana odgovorilo je potvrdno. Istina, polovina njih odlučno je odbacila takvu mogućnost, ali ipak iznenađuje broj onih koji bi prihvatili datu opciju.\nKristofer Sends, direktor projekta za Kanadu pri Centru za strateške i međunarodne studije u Vašingtonu, kaže da nema razloga za strahovanja, pogotovu ne od teritorijalnih pretenzija Amerikanaca prema Kanadi. On napominje da se, u suštini, time odražava dobra volja da se pozdravi eventualna kanadska želja da se jednog dana pridruži SAD-u. Sends ističe da se sve više prihvataju kulturne i političke razlike dveju zemalja, te da, sa tog aspekta, narodi nisu nepoznati jedni drugima kao ranije.\nJedan kanadski stručnjak pak smatra da rezultate treba ponajpre posmatrati kao zanimljiv pogled na način na koji Amerikanci vide Kanađane. Harold Voler sa Univerziteta McGil sumnja u to da prosečan stanovnik kanadskog južnog suseda dovoljno zna o Kanadi da bi mogao da prosudi o prednostima i manama takvog potencijalnog poteza.\nPoređenja radi, slično ispitivanje obavljeno je i u Kanadi, pre godinu dana: svega jedna petina anketiranih misli da to ima svojih prednosti, dok su se ostali izjasnili odlučno protiv takvog predloga.\nKada je moneta u pitanju, odgovori su malo drugačiji. Dve petine Kanađana slaže se da se kanadski dolar može zameniti američkim, dok se kod Amerikanaca tri petine izjasnilo da nema ništa protiv da važi jedinstveni, američki dolar.


Fila: Prvo što ćemo uraditi – opraćemo grad\nToma Fila, poznati advokat i kandidat za gradonačelnika Beograda rekao je danas da je spreman da bude gradonačelnik i da se nije dvoumio da prihvati taj izazov poštujući, kako je rekao, političko iskustvo Ivice Dačića.\nSiguran je, kazao je gostujući na Hepi TV, da SPS i on lično mogu mnogo dobrih i važnih stvari da urade za Beograd.\nNavodeći da je bio svedok „zlatnog doba” Beograda u vreme kad je gradonačelnik bio Branko Pešić, Fila je kazao da je Beograd tada dobio izgled metropole, te dodao da je „divno kada i danas vidimo koliko se radi i gradi, kako se naš grad svakodnevno razvija i modernizuje, ali ipak čuva svoju posebnost i autentičan duh”.\n„Branko Pešić je bio i narodski čovek, dostupan svima i veliki boem, pa me po tim vrlinama često porede sa njim. Za mene govore da sam prvo završio kafanologiju, pa advokaturu. Ogromno poverenje imam i u Ivicu Dačića i tim ljudi koji vodi kampanju u Beogradu”, naveo je Fila i poručio da je njegova kandidatura za gradonačelnika „izraz velike ljubavi i poštovanja prema našem gradu i osećaj dužnosti da svoje ime stavim u službu Beograda i Beograđana”.\n„Kada budem bio izabran za gradonačelnika, prvo što ćemo moj tim i ja da uradimo je da zasučemo rukave i ‘operemo’ Beograd. Beograđani zaslužuju da žive u Belom gradu, da piju čistu vodu, udišu zdrav vazduh i uživaju u sređenim fasadama i ulicama”, kazao je Fila.\nDodao je da je odlučan da se bori za pravdu i pravo u svakom segmentu našeg društvenog života.\n„Rešen sam da bezuslovno budem na strani Beograđana, njihov savetnik i zaštitnik u svim nepravednim i neravnopravnim borbama”, poručio je Fila i pozvao Beograđanke i Beograđane da 3. aprila svoj glas daju za svoj grad, svoju porodicu i prijatelje, prenosi Tanjug.\nMajstori će biti u obavezi da za svaki račun veći od 5.000 dinara naprave specifikaciju troškova...


Na press konferenciji održanom ovim povodom, predsednica Komiteta, Biljana Kovačević Vučo, rekla je da se radi o pokušaju aktuelne vlasti u Srbiji da se obračuna sa nevladinim sektorom:\n„Sada se ukida nevladina organizacija koja je trn u oku velikom broju ljudi, pre svega DSS-u, upravo zbog knjige o Koštunici, zbog knjige o Tijaniću i zbog zaštite Vladimira Popovića od besumućne hajke koja se protiv njega vodi. Sada, kada smo nadomak istine, kada se stvari razobličuju, najzgodnije je uništiti nas.“\nPortparol Demokratske stranke Srbije, Andreja Mladenović, odlučno odbacuje tvrdnje da iza svega stoji stranka koju predvodi premijer Vojislav Koštunica:\n„Neophodno je doneti zakon o nevladinim organizacijama. Vlada je pripremila taj zakon i to je najbolji način da se uredi pitanje nevladinog sektora, funkcionisanja, a posebno finansiranja, i odgovornosti biranja judi u tim organizacijama i njihovog odnosa sa državom i nekim drugim institucijama. To je neophodno i to je sistemsko rešenje. Sve ostalo vezano za komentarisanje osobe koja se zove Biljana Kovačević Vučo može da se svede samo na jedno pitanje – Ko je ta osoba?“\nBiljana Kovačević Vučo najavljuje podnošenje krivičnih prijava protiv pojedinih lica, uključujući i osobu iz poreske uprave koja je izgubila YUKOM-ovu dokumentaciju. Nadležni iz poreske uprave u toku dana nisu bili dostupni za reagovanje na ove optužbe, a predsednica YUKOM-a tvrdi da je njena nevladina organizacija sve do sada uredno ispunjavala svoje obaveze:\n„Sve poreze smo platili i plaćaćemo, kao i sve doprinose. Zapošljavamo mlade ljudi i studente i niko kod nas ne radi nelegalno i ništa u našim organizacijama nema nelegalno. Ima nelegalno samo u paranoidnim glavama naših političara koji nas doživljavaju kao trouble makers-e, koji ne dozvoljavaju njima da rade u punom zamahu. To je čitav niz koincidencija koji govore o tome da se ovde radi o jednom političkom progonu. Mislim da smo mi jako isplativi u predizbornoj kampanji i da jedna glava iz nevladinog sektora mora da padne. Od Brane Crnčevića, preko Mome Kapora, izlaze kolumne kako YUKOM ne želi da plaća poreze i kako želi da bude izuzet iz zakona, da šef javnog servisa i dalje orgija poreznim sudovima sa svojim izjavama i slično. Ne sa nama ovoga puta. Doći će izbori i proći će izbori, a mi ćemo ostati.“\nU ime ostalih nevladinih organizacija, podršku Komitetu pravnika za ljudska prava pruža predsednik Građanskih inicijativa, Miljenko Dereta:\n„Nadam se da će posle ovih izbora nova vlast shvatiti da nije ispunila obaveze koje proističu iz preuzetih ugovora sa Savetom Evrope, da se ova oblast reguliše na adekvatan način. Obzirom da bi Srbija trebala predsedavati Savetom Evrope od maja iduće godine, ona to neće moći da radi ukoliko te obaveze ne ispuni. Nadam se da neće biti kolateralne štete i da neće biti ukidanja YUKOM-a i da će se država opametiti, da će ispuniti svoje međunarodne obaveze, da će doneti neophodne zakone i da će regulisati i finansijski aspekt poslovanja nevladinog sektora, te samim tim omogućiti građanima da slobodno izražavaju svoje misli i da u tom smislu deluju na sve načine koje im i novi Ustav i postojeći zakoni dozvoljavaju.“


14/12/2020 | 14:01\nU Anketi o upravljanju gotovinom 2020. časopisa Juromani (Euromoney), UniCredit je prepoznat kao Najbolji pružalac usluga u Srbiji, ali i još devet različitih zemalja, Bosni i Hercegovini, Bugarskoj, Hrvatskoj, Češkoj Republici, Mađarskoj, Slovačkoj, Sloveniji, kao i Austriji i Nemačkoj, dva ključna tržišta UniCredita.\nBanka je uz to, drugu godinu zaredom, pored Srbije, u još sedam zemalja Centralne i istočne Evrope, Bosni i Hercegovini, Bugarskoj, Hrvatskoj, Mađarskoj, Rumuniji, Slovačkoj, Sloveniji, kao i u Austriji i Italiji, zadržala svoj dugogodišnji status Tržišnog lidera.\nAnketa o upravljanju gotovinom, koju Juromani sprovodi svake godine, identifikuje vodeće pružaoce usluga i proizvoda u segmentu upravljanja gotovinom. Ove godine je u sklopu ankete učešće uzelo više od 32.000 nefinansijskih institucija.\nKomentarišući rezultate, Luka Korsini, jedan od dvojice direktora Sektora globalnog transakcijskog bankarstva UniCredita, rekao je:\nVeoma smo ponosni na ova postignuća koja odražavaju panevropsku pokrivenost naše platforme i sposobnost da podržimo klijente svih vrsta i veličina u uspešnom nošenju sa nezapamćenim izazovima sa kojima smo se susretali ove godine.\nĐovani Solaroli, drugi od direktora Sektora globalnog transakcijskog bankarstva UniCredita, dodao je:\nOvo priznanje potvrđuje da naše timove odlikuje timski duh, stručnost i posvećenost pružanju vrhunskih usluga u segmentu upravljanja gotovinom.\nRezultati prate godinu snažnih ulaganja u različite aspekte UniCreditove platforme za upravljanje gotovinom, uključujući inovacije kao što su virtuelni računi, instant plaćanja, SWIFT globalna platna inicijativa (GPI) i digitalno potpisivanje dokumenata putem kojih Grupa nastoji da bude pionir u bankarskim trendovima i da optimizuje digitalne alate, zadržavajući sposobnost pravovremene reakcije na potrebe klijenata koje se neprestano menjaju.\nUniCreditov izvanredan rezultat u ovogodišnjoj anketi dodatak je sve većem popisu nagrada koje je banka osvojila u sklopu Globalnog transakcijskog bankarstva, a nedavna priznanja uključuju: nagradu za Najbolju banku za finansiranje lanca snabdevanja (Supply Chain Financing), u okviru dodele nagrada za transakcijsko bankarstvo 2020. časopisa The Banker; nagradu za Najbolju banku za transakcijske usluge u Centralnoj i istočnoj Evropi u okviru Nagrada za izvrsnost 2020. časopisa Juromani, kao i nagradu za Najboljeg pružaoca transakcijskih usluga u Zapadnoj Evropi u okviru Nagrada za transakcijsko bankarstvo 2019. časopisa The Banker.\nUz mnoge pogodnosti za klijente, Sberbank otvorila renoviranu ekspozituru u Deča...


"Ubio sam 145 ljudi, ali to su bili Srbi, A ONI NISU LJUDI" - Nova Borba\n"Ubio sam 145 ljudi, ali to su bili Srbi, A ONI NISU LJUDI"\nUbio ženu, pokušao da ubije poznanicu, pa se u medijima hvalio kako je ubio najmanje 145 Srba.\nHrvat Lun Terzić Nikolić, koji je u Čileu ubio ženu, a potom u Argentini optužen zbog pokušaja ubistva poznanice, priznao je da je ubio je 145 Srba tokom ratova u Hrvatskoj i da se nimalo ne kaje zbog toga!\nU fokus argentinske policije Terzić je došao još 2014. godine nakon što je pokušao da ubije poznanicu, posle čega je pobegao. Prema pisanju argentinskih medija, Terzić je upoznao svoju nesuđenu žrtvu preko društvenih mreža, nakon čega su se sreli, pišu regionalni mediji.\n"Posle samo tri dana ona ga je pozvala da dođe u gradić Rio Grande. Pošto nije imao gde da se smesti, ona ga je pozvala u svoju kuću. Nakon nekoliko dana usledio je pravi šok za ženu kada je, posredstvom interneta, saznala za Terzićeve zločine u Hrvatskoj i ubistvo koje je počinio u Čileu. Odmah je tražila od njega da napusti njenu kuću i on je tada pokušao da je ubije", preneli su argentinski mediji reči advokata Maksimilijana Paladina, zastupnika Terzićeve žrtve.\nTerzić je ranije već boravio u Čileu, gde je ubio suprugu, zbog čega je osuđen na 13 godina zatvora. U suprugu je ispalio osam metaka, od čega šest u glavu - pišu argentinski mediji.\n"Koliko sam ljudi ubio? Imam potvrdu da je bilo 145 ljudi i neka ostane na tome. Međutim, to nisu bili ljudi, to su bili neprijatelji, srpski neprijatelji. To su bili Srbi, oni nisu ljudi", ispričao je Lun Terzić Nikolić samo nekoliko godina pre nego što se preselio u Argentinu.


Zvezda u problemu pred derbi, pod znakom pitanja nastupi Marjanovića i Jovića\nTrener košarkaša Crvene zvezde Dejan Radonjić rekao je da očekuje tešku i neizvesnu finalnu seriju plej-ofa Superlige protiv Partizana, ali i da se nada da će crveno-beli postati drugi tim koji će postati šampion Srbije.\n"Posle ABA lige i velike potrošnje igrali smo u jakom ritmu na dva-tri dana. Pokušavali smo da iz toga izađemo najmanje ranjivi, ali situacija nije takva. Marjanović se povredio protiv Mege, Jović ima bolove i treniraće uveče pa ćemo videti".\nCrnogorski stručnjak rekao je da je ekipa veoma motivisana kako bi sezonu zaokružila na najbolji mogući način - titulom ABA lige, Superlige i Kupa Srbije, ali i učešćem u Top16 fazi Evrolige.\n"Očekujem da će biti lep ambijent i da se neće pričati o sudijama kao ranijih godina, već o lepim potezima".\n"U punom sastavu pobeđivali smo i jači Partizan. Oni su spremni da odbrane titulu, imaju samo tri igrača u timu koja nisu osvajala titulu i neće biti lako", zaključio je Radonjić. Prva utakmica finala plej-ofa igra se u petak od 21 sat, a domaćin je Crvena zvezda.


Konkurs za 35 policajaca u Kruševcu – KRUŠEVAC.LINK\nOvde si trenutno: Home / DRUŠTVO / Konkurs za 35 policajaca u Kruševcu\nZa potrebe Policijske uprave u Kruševcu konkurs je raspisan za 35 polaznika.\nPravo učešća na konkursu imaju državljani Republike Srbije, koji imaju prijavljeno prebivalište na teritoriji Srbije, najmanje jednu godinu neprekidno pre dana podnošenja prijave na konkurs i prijavljeno prebivalište na teritoriji organizacione jedinice za koju se raspisuje konkurs. Kandidat mora imati završenu srednju školu, u četvorogodišnjem trajanju ili završene osnovne strukovne, odnosno osnovne akademske studije, Kriminalističko- policijskog univerziteta (KPU). Neophodno je da nema manje od 18, a više od 24 godine starosti do dana zaključenja konkursa, odnosno da nema više od 27 godina starosti ukoliko je reč o kandidatima koji su svršeni studenti KPU. Kandidat mora da poseduje i važeću nacionalnu vozačku dozvolu za upravljanje motornim vozilom “B” kategorije, zatim da ne postoje bezbednosne smetnje u skladu sa Zakonom o policiji i da ispunjava kriterijume zdravstvene, psihološke i fizičke sposobnosti za zasnivanje radnog odnosa u MUP-u na radnom mestu u statusu ovlašćenih službenih lica.\nTag konkurs kruševac policija


Poziv na konferenciju – on-line B2B sastanke malih i srednjih preduzeća metalske industrije - Edukativni Centar\nU okviru projekta ITC Mind – Inovativni i tehnološki centar za metalsku industriju, 22. septembra 2020. godine Vojvodina metal klaster zajedno sa partnerima na projektu – Edukativnim centrom za obuke u profesionalnim i radnim veštinama, kao i SzSzC Deri Mikša iz Segedina organituje on-line B2B sastanke između malih i srednjih preduzeća iz metalske industrije.\nPodršku u realizaciji ovog događaja je pružila Evropska mreža preduzetništva u Srbiji, kao i kancelarija Poslovnog inkubatora Novi Sad.\nPozivamo privrednike da učestvuju na ovim on-line poslovnim sastancima kako bi stupili u kontakt sa potencijalnim poslovnim partnerima u zemljama učesnicama ovog događaja.\nObavezna je elektronska registracija na ovu platformu, kojom ćete imati mogućnost da odaberete za razgovor partnere u skladu sa svojim poslovnim interesima, nakon čega ćete dobiti spisak zakazanih sastanaka dan pre događaja.\nBiće zakazani sastanci u trajanju od 25 minuta u periodu od 10 do 14 sati.\nO okončanom spisku i rasporedu sastanaka učesnici će biti obavešteni e-mailom pre samog događaja.\nOsnovne ciljne grupe su kompanije koje rade u metalskom sektoru ili usko sarađuju sa njima, kao npr. velike kompanije, mala i srednja preduzeća, preduzetnici, inovatori, pronalazači, naučne i razvojne institucije.\nDogađaj je otvoren i za povezane sektore: predstavnici evropskih i nacionalnih institucija, banke, inovacioni fondovi, osiguravajuća društva i sl.\nUčesnici on-line B2B platforme će biti iz Srbije, Mađarske, Rumunije, Češke,\nBiH, Makedonije, Crne Gore, Hrvatske, Slovenije, Austrije, Nemačke, Francuske, Španije, Turske i drugih evropskih zemalja.\nElektronsku prijavu možete izvršiti na sledećem linku: https://itcmindb2b.talkb2b.net/\nPored učešća na poslovnim susretima, registrovanim kompanijama biće omogućen uvid u uspešne primere otvorenih inovacija realizovanih kroz projekat ITC Mind.\navgust – 20. septembra 2020. – On-line registracija\n6 – 20. septembra 2020. – Zakazivanje on-line sastanaka\nseptembar 2020. – On-line sastanci\n15 – 23. septembra 2020. – Promotivne prezentacije inovacija i rezultata projekta.


HRW: Desetine civila ubijene u Centralnoafričkoj Republici\nCentralnoafričkom Republikom vlada nasilje još od 2013. godine\nOružane grupe u Centralnoafričkoj Republici ubile su najmanje 45 civila u osvetničkim napadima tokom posljednja tri mjeseca, objavio je danas Human Rights Watch (HRW).\nNasilje je se desilo tokom sukoba naoružanih grupa u centralnoj proviniciji Ouaka, koja je na granici uglavnom muslimanskog sjevera i većinski kršćanskog juga zemlje.\n"Dok se frakcije bore za vlast u Centralnoafričkoj Republici, civili na svim stranama izloženi su njihovim smrtonosnim napadima", rekao je istraživač za Afriku u Human Rights Watchu Lewis Mudge.\nCentralnoafričkom Republikom vlada nasilje još od 2013. godine, kada je uglavnom muslimanska pobunjenička koalicija Seleka protjerala predsjednika Francoisa Bozizea i nastavila pljačkati i ubijati, podstičući kršćane da formiraju milicije za samoodbranu.\nSeleka i ostale grupe od tada su se raspršile, što je potaknulo dalje nasilje, čak i nakon što su održani demokratski izbore koje je osvojio predsjednik Faustin-Archange Touadera, koji je prisegnuo u martu 2016. godine.\nJedan svjedok nedavnih napada, identifikovan samo kao Clement, izjavio je kako su boraci iz Fulani saveua za mir u centralnoj Africi (UP) ubili četvoro njegove mrtve djece, uključujući sedmomjesečnu bebu tokom napada u martu.\nTakođe postoje izvještaji o ubistvima koja provodi rivalski Popularni front za renesansu centralne Afrike (FPC), objavio je HRW.\nHRW zasniva svoj izjveštaj na razgovorima stanovnika grada Barbaric koje je prevoe u aprilu, te navodi daje ukupani broj mrtvih vjerovatno veći jer deseci ljudi su i dalje nestali.


Čačanski moto klubovi uspešni u Kreševu - PressLider.rs\nČačanski moto klubovi uspešni u Kreševu\n27. maja 2019. 29. maja 2019. Marina Trmčić\t0 Comments Kreševo, moto kros, Termorad AMSK Čačak i MK “Tanasko Rajić”\nJuče su u mestu Kreševo, BIH, na stazi „Gajice“ održane moto kros trke koje su se bodovale za Istočno evropski šampionat u moto krosu.\nU klasi MX85 u obe vožnje bilo je više nego uzbudljivo. U prvoj vožnji zbog kvara na motoru trku nisu završili Vuk Drmanac i Aleksa Milosavljević iz MK Tanasko Rajić, dok je Filip Rajević iz Termorade AMSK Čačak osvojio drugo mesto, a Petar Mitrović iz MK Tanasko Rajić treće. U drugoj trci nakon popravke motora, Vuk Drmanac je nakon velike borbe pobedio Aleksu Milosavljevića, dok je Filip Rajević zauzeo 4, a Petar Mitrović 5. mesto. U ukupnom plasmanmu Rajević je zauzeo 2, a Milosavljević 3. mesto.\nU klasi MX2 Nenad Petrović iz MK Tanasko Rajić bio je četvri, dok je Milan Vukajlović iz istog kluba bio peti. Jablanović Vukašin iz GTC racing tima iz Kraljeva osvojio je 6. mesto.\nU drugoj trci Nenad Petrović je bio treći i pokazao da se nalazi u fantastičnoj formi pred sledeću trku u :ačku, dok je konkurent Jablanović bio peti, a Vukajloić šesti. U ukupnom plasmanu Petrović je zauzeo treće mesto.\nU klasi MXW u prvoj vožnji naš najbolji predstavnik od 24 vozača bio je Milan Stojanović iz MK Tanasko Rajić osvojivši šesto mesto, ispred Gabora Sagmajstera. Druga trka je donal gužvu gde je došlo do povrede Stojanovića i odustajanja Gabora Sagmajstera, dok je naš najbolje plasiran vozač bio Vlade Rajević iz Termorad AMSK „Čačak“ osvajanjem 5. mesta.\nZa sledeći vikend, 1. i 2. jun, očekuje se tradicionalni spektakl na Jeljenu na stazi „Miloš Lijeskić“ kada je zakazana Otvorena trka za šampionat Srbije u moto krosu.\n← Plesala je ČAČANSKA MLADOST (FOTO)\nNovi USPEH atletičarki AK „ČAAK“ →


Ambasada SAD pozdravlja integraciju sudija i tužilaca\nAmbasada SAD u Prištini pozdravila je integraciju sudija, tužilaca i administrativnog osoblja u kosovsko pravosuđe.\nSudije i tužioci na polaganju zakletve (Foto Predsedništvo Kosova)\nU kancelariji kosovskog predsednika Hašima Tačija juče je 40 sudija i 13 tužilaca sa severa Kosova položilo zakletvu.\n"Pozdravljamo integraciju sudija, tužilaca i administrativnog osoblja u kosovsko pravosuđe. Dekretom, Kosovo unapređuje integraciju manjinskih zajednica i širi pristup pravosuđu za sve njene građane", navodi se u saopštenju.\nIstiče se da je integracija značajna za evroatlansku budućnost Kosova.\n"Sjedninjene Američke Države će nastaviti da podržavaju ove napore kako bi poboljšali sistem vladavine prava širom zemlje", navodi se u saopštenju.\nPolaganjem zakletve počela je primena Sporazuma o pravosuđu koji je postignut u Briselu 10. februara 2015. godine.\n09.07.2020 „Kosovski Srbi uvek trpe posledice nestabilnosti u Srbiji“ (539)\n09.07.2020 Kosovo: 207 novih slučajeva koronavirusa (196)


Krivokapić: Parlamentarci složni po pitanju evropskih integracija | EUME\nNaslovnica Info Press info Krivokapić: Parlamentarci složni po pitanju evropskih integracija\nKrivokapić: Parlamentarci složni po pitanju evropskih integracija\nPored svih razlika koje postoje među crnogorskim političarima, oni se mogu složiti oko stavova u pitanju evropskih integracija, poručio je je danas predsjednik Skupštine Ranko Krivokapić nakon sastanka Parlamentarnog odbora za pridruživanje i stabilizaciju (POSP) Crne Gore i Evropske unije koji je održan u Budvi.\nNa sjednici POSP-a usvojena je Deklaracija koju su podržali svi predstavnici Evropskog parlamenta (EP) i crnogorskog, osim poslanika Demokratskog fronta, Koče Pavlovića koji je bio uzdržan.\nZaključci koji su usvojeni na sjednici POSP-a treba da budu, kako je rekao Krivokapić, implementirani u parlamentu.\n„Zaključci nijesu samo poruka, oni su operativni i po njima postupa crnogorski, a to prati Evropski parlament“, rekao je Krivokapić.\nOn je kazao i da je država obavezna da omogući medijima da rade pod istim uslovima i da se ne ostvari predominacija stranih medija u Crnoj Gori, koji ne poštuju njene zakone.\n„Kad bih mogao da biram da imam vladu a da nemam slobodnu štampu, ili da nemam vladu a da imam slobodnu štampu, ja bih izabrao da imam slobodnu štampu“, poručio je Krivokapić citirajući jednog od tvoraca SAD, Tomasa Džefersona.\nTa poruka je, kako je naveo, stara, ali živa i na prostoru Balkana i u Crnoj Gori.\n„Svakako su kritički, slobodni imediji osnov demokratije“, rekao je Krivokapić.\nOn je naveo da se POSP osvrnuo i na crnogorski Javni servis pozivajući ga da poštuje standarde. „Ne bježimo i smatramo medije jednom od ključnih tačaka razvoja demokratskog društva“, kazao je Krivokapić.\n„Država ima obavezu da obezbijedi uslove medijima, obavezu da omogući da mediji pod istim uslovima mogu da posluju, kao i da ne ostvari predominaciju stranih medija u Crnoj Gori, koji pritom ne poštuju zakone Crne Gore“, rekao je Krivokapić.\n„Zadovoljna sam što mogu konstatovati da smo usaglasili Deklaraciju na relaciji između poslanika crnogorskog i parlamenta EU“, poručila je kopredsjedavajuća sastankom POPS-a, Anelize Dods.\nOna je kazala da će njeno zaduženje u narednom periodu biti da prati način na koji se realuzuju preporuke.\nDods je navela da je tokom sastanka POPS-a bilo raznih, a nekad i kontroverznih diskusija. Tako nešto, kako je objasnila, odražava važnost ovog procesa i ozbiljnost sa kojom EP doživljava taj proces.\n„Veoma je važno imati kontruktivni pristup, pohvaliti situacije u kojima ima napretka, ali i kritikovati one u kojima nema“, rekla je Dods.\nDods je kazala da je na sastanku bilo riječi i o slučajevima korupcije i potrebe da se istraže slučajevi uključenosti javnih funkcionera.\nOna je podsjetila da su dobili informacije da država planira osnivanje nove Agencije zadužene za borbu protiv korupcije i pranja novca.\n„Ne želim da ulazim u konkretne slučajeve, samo želim da podsjetim da je pitanje transparentnosti javnih fondova u fokusu rada EP“, objasnila je Dods.\nOna je, govoreći o poglavljima 23 i 24, navela da EP najviše interesuje da se nastavi provjeravanje u kojim obalastima implementacija ide dobro, a u kojima je nema dovoljno.\nOvdje možete pogledati Deklaraciju i preporuke POSP-a.


Sve više se govori o mogućem odlasku Kilijana Mbapea iz Pari Sen Žermena i njegovom transferu u Real Madrid, a ukoliko do toga i dođe, "sveci" spremaju adekvatnu zamenu.\nPrema pisanju torinskog "Tutosporta", francuski tim će uraditi sve da u svoje redove dovede jednog od najboljih fudbalera današnjice - Kristijana Ronalda.\nPortugalac je sve bliži izlaznim vratima Juventusa, nakon sezone u kojoj nisu zadovoljene ni njegove ni klupske ambicije, a ovakav epilog je još verovatniji ako se u Parizu desi transfer o kom svi pričaju.\nRonaldov veliki ugovor predstavlja ozbiljan teret za Juventusov budžet, a još jedan od argumenata za odlazak leži u činjenici da je "stara dama" daleko od trofeja prvaka Evrope i nakon decenije dominacije, domaćeg prvenstva.\nI njemu i Mbapeu ugovori ističu istog leta, za nešto više od godinu dana, tako da klubovi imaju još malo vremena da dogovore nastavak saradnje ili zarade od transfera.\nŠto se Francuza tiče, on je navodno obavestio čelnike kluba da ne želi da ostane. Parižani u tom slučaju moraju da ga prodaju, a na "Bernabeuu" se nadaju da bi veliki uticaj oko izbora nove sredine mogao da ima njegov dobar odnos sa Zinedinom Zidanom.\nSa druge strane, nema sumnje da bi "tandem snova", Kristijano Ronaldo - Nejmar, mogao da pogura "svece" tamo gde su se i uputili kada su ih bogati vlasnici s Blistog Istoka kupili: ka tituli evropskog i svetskog klupskog prvaka.


TotalCar.rs » Cadillac predstavio novi kabriolet?\nCadillac, kabrio, novo, TOP\nOd prestanka proizvodnje XLR-a 2009. godine, Cadillac u svoju ponudu još uvek nije uvrstio kabriolet. No, to će se uskoro promeniti, s obzirom na to da je na konferenciji predstavnika ove kompanije navodno prikazana slika kabrioleta.\nDetalji su još uvek vrlo oskudni, a zvaničnici ovog brenda navodno su prisutnim dilerima najavili da razmatraju uvođenje kabrio vozila zasnovanog na Alpha platformi koja je nalazi u osnovi ATS i CTS modela.\nJoš uvek nije poznato ni to kada bi kabriolet mogao da se pojavi, ali Mark Raus iz General Motorsa ranije je otkrio je da Cadillac već dizajnrao ATS kabriolet, ali se čeka da on dobije odobrenje za proizvodnju.\nPortparol Cadillaca je za “Automotive News” izjavio da bi ova kompanija mogla da u svoj portfolio uvede otvoren automobil u nekom trenutku, ali da se to najverovatnije neće desiti u skorije vreme.\nSnimanje iz policijskih vozila ugrožava bezbednost\nKvartalni rezultat Pežoa u porastu


Autoput Sarajevo – Beograd: Konačan sporazum u septembru, a potpis za tri mjeseca – Biznis.ba\nNaslovnaBiHAutoput Sarajevo – Beograd: Konačan sporazum u septembru, a potpis za tri mjeseca\nAutoput Sarajevo – Beograd: Konačan sporazum u septembru, a potpis za tri mjeseca\nobjavljeno 29. avg 2019. u 13:25\nKonačna verzija sporazuma o izgradnji autoputa Sarajevo – Beograd trebalo bi da bude završena u septembru, a potpisana najkasnije za dva-tri mjeseca, kada prođe proceduru kroz Vijeće ministara i Predsjedništvo BiH koje donosi konačnu odluku, izjavio je zamjenik resornog ministra Saša Dalipagić.\nOn je istakao da je BiH već od Srbije dobila nacrt tog sporazuma i on nije sporan\ns obzirom da se u njemu navodi da će Srbija graditi most na autoputu na Drini kod Rače iz kredita koji je dobila od Turske.\n“To je spojna tačka između dvije zemlje, što mora biti definisano sporazumom. U sporazumu trebaju da budu definisani i detalji o graničnom prijelazu – da li će biti jedan zajednički ili dva i koje kategorije. Naš je prijedlog da se sastanak održi u septembru u Srbiji ili BiH. Mislim da će sporazum biti usaglašen na toj jednoj sjednici, jer u prijedlogu iz Srbije za Ministarstvo nema ništa sporno”, rekao je Dalipagić.\nPrema njegovim riječima, Predsjedništvo BiH zadužilo je Ministarstvo komunikacija i transporta da realizuje dogovor o usaglašavanju ovog sporazuma.\n“Na osnovu toga u BiH je formirana radna grupa i poslato pismo ministrici građevinarstva, saobraćaja i infrastrukture Srbije Zorani Mihajlović u kojem je obaviještena da je BiH formirala radnu grupu koja će u septembru sa istom takvom radnom grupom iz Srbije usaglašavati sporazum”, istakao je Dalipagić.\nPrema njegovim riječima, u radnu grupu ispred BiH ući će predstavnici Ministarstva komunikacija i transporta, resornih ministarstava Republike Srpske i Federacije BiH, javnih preduzeća za autoputeve RS-a i FBiH, ministarstava sigurnosti, koji će po potpisivanju sporazuma odlučivati o položaju i kategoriji graničnog prelaza, predstavnici Uprave za indirektno oporezivanje BiH, koji su nadležni za gradnju budućeg graničnog prijelaza, te predstavnici distrikta Brčko.\nPodsjetivši da je trasa autoputa Beograd-Sarajevo usaglašena, što je memorandumom potvrdio i turski predsjednik Recep Tayyip Erdogan, Dalipagić navodi da je preostalo ono najvažnije – da se od Turske dobije odgovor na pitanje o načinu finansiranja, da li će to biti kreditna sredstva Turske ili neke banke, jer sumnja da Turska može da da tolika grant sredstva.\n“Predsjedništvo bi trebalo da urgira kod Erdogana da se definiše način finansiranja izgradnje puta i da se to spusti na nadležne institucije. Riječ je, prema procjeni mješovite komisije Turske i BiH, o tri milijarde eura”, naglasio je Dalipagić.\nMinistar saobraćaja i veza Republike Srpske Neđo Trninić izjavio je da nakon usvajanja Prostornog plana Bijeljine, koji je jedan od preduslova za sprovođenje daljih aktivnosti na izgradnji autoputa od Beograda do Sarajeva, slijedi usvajanje plana parcelacije zemljišta i izrada planske dokumentacije, a sve kako bi izgradnja auto-puta počela što prije.\nMinistrica građevinarstva, saobraćaja i infrastrukture Srbije Zorana Mihajlović istakla je jučer nakon sastanka sa predstavnicima turske kompanije “Tašjapi” da pripremni radovi za novi most na Savi u Sremskoj Rači počinju do kraja sedmice, te da time kreće gradnja autoputa Beograd – Sarajevo, na dionici od Kuzmina do Sremske Rače.\nIzgradnjom auto-puta Beograd – Sarajevo, BiH će biti povezana sa koridorima 10 i 11 unutar Srbije, odnosno sa auto-putem Beograd-Šid i saobraćajnicom preko Požege. Srbija dobija mogućnost da se poveže sa evropskim Koridorom pet koji povezuje Mađarsku, Hrvatsku i BiH.


Godinu dana od obaranja malezijskog aviona iznad Ukrajine\nBeta\t 17. jula 2015. 14:55\nU svetu se danas obeležava prva godišnjica rušenja malezijskog putničkog aviona iznad istoka Ukrajine, u kojem je poginulo 298 ljudi.\nOko 200 žitelja Hrabova, na istoku Ukrajine, prisustvovalo je pomenu u organizaciji lokalnih lidera i proruskih pobunjenika pod čijem je kontrolom ta oblast.\nOkupljeni, uglavnom žene i deca, nosili su ikone i pevali pravoslavnu liturgijsku muziku, dok su ceo događaj čuvali muškarci u sovjetskim vojnim uniformama.\nGrupa od oko 100 ljudi sa istaknutim separatističkim zastavama i zastavama zemalja žrtava pridružila se komemorativnom skupu ispred ploče na kojoj je ispisano: “U znak sećanja na 298 poginulih, nedužnih žrtava građanskog rata”.\nVođa pobunjenika Aleksandar Zakarčenko, koji je na skup stigao na štakama, optužio je ukrajiske vlasti da su odgovorne za obaranje boinga MH17.\nUkrajinski predsednik Petro Porošenko rekao je sinoć da je su putnici u avionu bili žrtve “terorističkog napada izvedenog sa teritorije na istoku Ukrajine pod okupacijom ekstremista koji imaju podršku Rusije”.\nPremijer Australije Toni Abot danas je u Kanberi otkrio spomenik u znak sećanja na žrtve, kako je naveo, “divljačkog” obaranja aviona.\n“Dugujemo mrtvima da se krivci izvedu pred lice pravde”, rekao je Abot prilikom otkrivanja spomenika sa imenima 38 državljana Australije.\nKomemorativni skupovi su održani danas i u Holandiji, gde su zastave na vladinim zgradama spuštene na pola koplja, a povodom godišnjice tragedije šefica diplomatije EU Federika Mogerini je uputila saučešće porodicama žrtava i apelovala na brzo sprovođenje istrage.\nUkrajinci za rušenje putničkog aviona optužuju Ruse, dok Rusi tvrde da su raketu ispalili Ukrajinci.\nZvanična istraga o uzrocima pada aviona je u toku. U preliminarnom izveštaju holandskih istražitelja utvrđeno je da avion nije imao tehničke probleme i da je, tokom leta, na njega udario objekat koji bi mogao da bude raketa. Konačni izveštaj očekuje se do kraja godine.\nAustralija, Belgija, Malezija, Holandija i Ukrajina zatražile su od Saveta bezbednosti UN da ustanovi međunarodni krivični sud na kojem bi se sudilo odgovornima za obaranje putničkog aviona.\nRusija, koja ima veto u Savetu bezbednosti, protivi se uspostavljanju takvog suda dok traje istraga.


Počela proljećna akcija uređenja Gradiške\nSadnjom sadnice bijelog jasena u parku “Kozara” ispred sportske dvorane “Arena” Gradiška zamjenica gradonačelnika Gradiške Dragana Ilić juče je ozvaničila početak “Proljećne akcije uređenja grada”.\nPočetku akcije prisustvovali su predstavnici Gradske uprave, KP “Gradska čistoća“, „GreenTank d.o.o.“, članovi Udruženja “Most“ Gradiška i Lokalnog volonterskog servisa Gradiška.\nZamjenica gradonačelnika je istakla da je riječ o tradicionalnoj akciji organizovanoj povodom Dana grada koja ima za cilj uređenje zelenih površina u gradu.\n“Danas ćemo u parku kod sportske arene zasaditi 50 sadnica bijelog jasena, a isto toliko podijeliti građanima”, istakla je zamjenica gradonačelnika i dodala da će u narednom periodu biti zasađeno oko 500 sadnica bijelog jasena i da će veći broj biti zasađen u području Agroindustrijske zone u Novoj Topoli.\nNačelnik Odjeljenja za prostorno uređenje i građenje Grada Gradiška Saša Subotić istakao je da je Gradiška, u okviru projekta “Posadi svoj hlad“, koji provodi NVO „Zeleni razvojni centar“ iz Bijeljine, dobila sadnice bijelog jasena.\n“Cilj projekta je poboljšanje vazduha u urbanim sredinama“, naglasio je Subotić i dodao da se u mnogim gradovima BiH malo pažnje posvećuje ozelenjavanju gradskih javnih površina zbog čega je i pokrenut pomenuti projekat. On je dodao da su aktivnosti u okviru projekta usmjerene i prema industrijskim zonama, gdje je takođe planirana sadnja stabala bijelog jasena.\nDirektor KP “Gradska čistoća“ Gradiška Željko Bilbija istakao je da su radnici ovog preduzeća još ranije započeli sa aktivnostima proljećnog uređenja grada.\n“Nakon prestanka rada Zimske službe rađeno je tupiranje i orezivanje gradskih drvoreda i parkova, a radi se i na uređenju i okopavanju biljaka trajnica, te pripremi zemljišta za proljećnju sadnju cvijeća, kao i uređenju savskog keja i obale rijeke Save”, naveo je Bilbija i dodao da bi sljedeće sedmice trebalo da započnu sadnju lavirinta od lavande.


Srijeda, 23 Maj 2018 21:30\nDa je teritorijalno jedinstvena država, Evropska Unija, sa teritorijom od 4 381 324 kilometra kvadratna, populacijom stanovnika od 506 913 934, rame uz rame sa Kinom i Indijom, bila bi treća država svijeta i jedna od najvećih i najmoćnijih država na planeti.\nNo, Evropska zajednica je rasčlanjena na skoro trideset dijelova. Evropska unija najlakše se može opisati funkcionalističkom sociološkom teorijom, razvijenom u devetnaestom vijeku od strane američkih sociologa, na evropskom tlu. Po funkcionalizmu, društvo je stabilan sistem, sačinjeno je iz dijelova i svaki dio utiče na stabilnost i funckionalnost sistema. Isto tako je, ili bi trebalo biti, sa Evropskom zajednicom naroda. Dakle, svaka država članica funkcioniše, donekle, samostalno ali svojim funkcionalizmom utiče na stabilnost sistema u cjelini, tj Evropske zajednice.\nSa druge strane, kako to i funkcionalisti definištu, ukoliko dođe do neadekvatnog funkcionisanja određenog dijela, dolazi do disfunkcije, u ovom slučaju, ukoliko neka država članica ne funkcioniše na najbolji mogući način, dolazi do djelimične disfunkcije kompletnog sistema.\nDa ne bi došlo do disfunkcionalnosti evropskog sistema, Evropska unija za svoje nove članice pripremila je poseban niz obaveza i zadataka koje trebaju da izvrše kako bi bile što funkcionalnije i kako bi se mogućnost disfunkcije smanjila na najniži mogući nivo. Za funkcionisanje evropskog ujedinjenog državotvornog aparata zadužene su tzv.evropske institucije s ajasno razvijenim strategijama funkcionisanja i zadacima.\nDa se Evropska unija kao zajednca više naroda konstantno mijenja govori i činjencia da je ona u samom početku nastajanja bila u sasvim drugoj formi od ove danas. Od zajednice za ugalj i čelik iz pedesetih godina do formiranja današnje forme evropske unije iz devedesetih godina, evropska zajednica pretrpila je niz transformacija. Ugovorom u Mastrihtu, Evropska zajedncia se profilisala kao ključan ekonomski, politički, kulturni ali i geografskim faktor u cijelom svijetu.\nKao jedna od najmoćnijih svjetskih zajednica uprkos mnogim problemima i izazovima još uvijek uspijeva da se nametne i dobrim dijelom očuva kao ključan geopolitički faktor u svijetu, ali je nesumnjivo da taj uticaj može biti doveden u upit. Nesumnjivo je da je Evropska unija jako komplikovan i složen sistem.\nSa jasno definisanom politikom u pogledu funkcionisanja ali i proširenja Evropska zajednica predstavlja još uvijek dobro uređen, stabilan i funkcionalan sistem koji uprkos problemima na svjetskoj sceni uspijeva da opstane. Politika Evropska unije, koja je bar deklarativno, utemeljena izrazitom poštovanju ljudskih prava i vrijednosti, jedan je od osnovnih temelja Evropske unije ali i Evrope u globalu kao civilizacijske kolijevke svijeta.\nKao što je funkcionalizam jedna od „najfunkcionalnijih“ društvenih učenja u teoriji i praksi različit, tako je i sa evropskom funkcionisanjem u praksi. Iako je riječ o dobro zamišljenom konceptu funkcionisanja, uvijek postoji prostor i osnov za disfunkciju. S tim u vezi, u budućnosti, postoji mogućnost da se od funkcionalizma pređe u disfunkcionalizam, naročito kada je riječ o njenom teritorijalnom proširenju. Obzirom da Evropska unija ima jasno definisanu politiku u smislu pridruživanja novih država članica teško je predvidjeti njenu jasniju budućnost u smislu teritorijalnog jačanja. Evropska unija odnosno njene ključne i vodeće države moraju u budućnosti da dodatnu pažnju posvete „popularnosti“ Evropske unije te da im to bude primarni zadatak ukoliko žele da se očuvaju kao jedan od vodećih faktora u svijetu. Sve veća moć ali i „popularnost“ drugih država, konkretno Rusije i Turske ali i Kine na Balkanu direktno utiče na Evropsku opredjeljensot država Jugoistočne Evrope za Evropsku zajednicu.\nDržavno rukovodstvo BiH, bar deklarativno, opredijeljeno je za Evropski put te je pridruživanje velikoj Evropskoj porodici ključan zadatak bosanskohercegovačkih političkih eminencija. Bosna i Hercegovina je jedna od onih država koja se na putu za Evropsku uniju nalazi dugi niz godina i kako stvari trenutno stoje, u ekonomskom, polotičkom i uopšte društveno-političkom smislu na putu pridruživanja ostaće jako dugo. Prije 10 godina, tačnije 16. juna 2008. godine BiH je potpisala Sporazum o stabilizaciji i pridruživanju. Prije samog potpisivanja Sporazuma pred BH političarima bilo je niz zadataka koji su morali da rješavaju pune 3 godine počevši 2005., da bi konačano paraf na sporazum stavili u Sarajevu 2008. godine.\nSpecifičnost Bosne i Hercegovine prvenstveno se ogleda u njenoj višenacionalnoj populacionoj strukturi i djelimično, a na momente i direktno, izraženoj nacionalnoj raslojenosti kao produkta višegodišnjeg oružanog sukoba devedesetih godina raspadom bivše Jugoslavije. Pred Bosnom i Hercegovinom pored stabilizacije i smirivanja uzavrele nacionalne situacije ključan zadatak je da izvrši veliki broj reformi u pogledu pravosuđa kako bi se smanjila stopa kriminala i korupcije te da se BiH kao demokratksa država dodatno utvrdi u pravnim okvirima i kao takva postala ozbiljan kandidat za pridrživanje. U poređenju sa zemljama okruženja, konkretno Srbijom koja je u velikoj prednosti u odnosu na BiH, nije teško zakljčiti da će Bosna i Hercegovina morati dodatno uložiti velike napore i reformisati društvo i kao takvo ga ujedinjiti sa velikom Evropskom zajednicom. Postavlja se pitanje da li će Evropa do tada biti atraktivna i u modi, dok Bosna ispuni sve svoje obaveze i zadatke.\nMeđu Bosancima i Hercegovcima, i onima koji se tako osjećaju, direktno se vidi, bar kada je javno mijenje u pitanju, velika zainteresovanost za „Evropsku alternativu“ odnosno za Rusiju ili Tursku, zavisno od nacionalnog kontigenta. Slična sitacija je i u susjednoj Srbiji gdje zvanična politika „rascijepljena“ između istoka i zapada odnosno između „maćehinske“ Evrope i „bratske“ Rusije. Takođe, sve više je zastupljen i jasno uočljiv kineski faktor, odnosno sve veća popularnost „žute nacije“, kao jedne od moćnih ekonomskih zajednica svijeta.\nEvropski liberalistički, savremeni, koncept i duh življenja teško je nametnuti balkanskim, pretežno, nacionalnim i tradicionalnim državama, te je za Evropu to veliki izazov. U političkom smislu, u velikoj mjeri, imaju mehanizme kontrole, ali kada je riječ o stanovništu jako je teško da svoj „sistem vrijednosti“ nametnu i da on kao takav bude prihvaćen, naročito kod starijih i konzervativnijih, dok je sa mladima nešto drugačija sistuacija. Popularnost evropske unije dodatno slabi njenom rigidnom i neobjektivnom politikom i konstantnim miješanjem u unutrašnja pitanja nacionalnih država, a sve sa ciljem razbijanja nacionalnog kontigenta kao nepoželjne i neprihvatljive pojave u savremenoj evropskoj misli.\nEvropa se danas nalai u velikim problemima, ekonomskim, bezbjedonosnim, političkim, što direktno utiče na stepen njene reputacije u svijetu. Težak udarac Evropskoj uniji zadao je tzv. Bregzit tj. odluka Velike Britanije da istupi iz Evropske zajednice. Odluka da ujedinjena Kraljevina istupi iz razjedinjene Evrope, signal je za uzbunu i jasan indikator da je evropski funkcionalizam krenuo ka disfunkcionalizmu.\nKako i na koji način će se Evropska zajednica izboriti sa problemima pokazaće se u budućnosti ali je sigurno da će njen uticaj, bar kako sada stvari stoje biti oslabljen obzirom na čitavu politiku širom svijeta ali i na njeno konstantno uplitanje i miješanje u unutrašnja pitanja drugih država koje čak nisu ni njene članice.\nDa li će se Bosna i Hercegovina vjenčati sa zaručnicom Evropom ili će njeni interesi prevagnuti na stranu imperijalističke Rusije i otomanističke Turske, nezahvalno je govoriti, ali jedno je sigurno, male, nacionalne, nedovoljno razvijene države, uvijek su bile meta potkusurivanja velikih sila.\nKada su predstavljali svoj funkcionalistički koncept društva, čuveni socioloi Spenser, Parsons, Malinovski i Merton, vjerovatno su imali najbolje namjere, ali da li se njihov funkcionalizam može primjeniti ili bolje rečeno, prepoznati u Evropskoj uniji, procjenite sami.\nPosljednja izmjena Srijeda, 23 Maj 2018 19:35\nViše iz kategorije: « Između Istoka i Zapada Višak slobodnog vremena preduslov devijantnog ponašanja djece »


Završen kurs sa pripadnicima EUFOR-a “Deminiranje površina kontaminiranih osiromašenim uranijumom“\nKurs je trajao u vremenskom periodu od 16.09.-20.09.2013.godine u prostorijama Odjeljenja za obuku deminerskog bataljona brTP, a pohađalo ga je ukupno 13 pripadnika brTP.\nKurs je realizovan u organizaciji EUFOR-a, uz podršku Državne regulatorne agencije za radijacijsku i nuklearnu sigurnost. Pripadnici čete za ABHO izveli su obuku u trajanju od tri nastavna sata na temu „Zaštita od radioaktivnosti“.\nPolaznicima kursa su se kroz nastavne sate pružila potrebna znanja i neophodne vještine za obavljanje zadataka u deminiranju površina kontaminiranih osiromašenim uranijem koji je ujedno i prvi kurs te vrste u OS BiH.\nUručivanje uvjerenja uspješno završenim polaznicima obuke izvršio je Komandant EUFOR-a, a ispred Deminerskog bataljona polaznicima se obratio pukovnik Dževad Zenunović sa željama da se usvojena znanja što uspješnije realizuju na terenu.


Uhapšen vozač koji je nakon obaranja pešaka pobegao sa lica mesta - JUGPRESS\nUhapšen vozač koji je nakon obaranja pešaka pobegao sa lica mesta\nPostavio: Jugpress Septembar 23, 2019\nPolicija je uhapsila S. M. (58) iz Vranja, zbog postojanja osnova sumnje da je izvršio krivična dela teška dela protiv bezbednosti javnog saobraćaja i nepružanje pomoći licu povređenom u saobraćajnoj nezgodi.\nSumnja se da je uhapšeni, 14. septembra, u jednom selu na području Vranjske Banje, upravljajući vozilom marke „volvo“ vranjskih registarskih oznaka udario četrdesetdevetogodišnjeg pešaka i naneo mu teške telesne povrede, a potom pobegao.\nPodsećamo saobraćajna nezgoda u kojoj je oboren pešak dogodila se u Klisurici, selu na području Gradske opštine Vranjska Banja, u kasnim večernjim satima. Tom prilikom pešak je zadobio teške telesne povrede, a vozač, koji ga je udario, pobegao je sa lica mesta.\nNakon ukazane lekarske pomoći u vranjskom Zdravstvenom centru, povređeni pešak je prebačen u KC u Nišu.


Kreiran prvi ljudsko-majmunski embrion za potrebe naučnih istraživanja - Biznis i Finansije\nHome\tVestiIT i nauka\tKreiran prvi ljudsko-majmunski embrion za potrebe naučnih istraživanja\nNaučnici su uspeli da naprave prvi embrion majmuna koji u sebi sadrži ljudske ćelije, sa ciljem da istraže kakvu će interakciju ostvariti ćelije ove životinje i ljudi. Razvitak ovog embriona makaki majmuna će proučavati 20 dana pre nego što ga unište.\nCilj kreiranja majmunsko-ljudskog embriona je da ubuduće posluži u ispitivanju lečenja bolesti koje napadaju ljude ali i u kreiranju organa koji su potrebni ljudima. No, da bi se to ostvarilo ovakvim embrionima bi trebalo dozvoliti da se pretvore u novo biće, te da se rode i odrastu. Proučavanje razvoja embriona je dakle tek prvi korak u ovim naporima naučnika.\nNo, pitanje je da li će do toga uopšte doći jer je ovo etički upitan eksperiment – radi se o stvorenjima koja bi mogla imati mnoge ljudske karakteristike, ali još uvek se ne zna u kojoj meri.\nUkoliko se pokaže da ovakvi embrioni imaju mogućnost da se razviju u stvorenje koje bi moglo poslužiti u eksperimentima kojima je krajnja svrha lečenje ljudi, oni bi se koristili za razne grane medicine. Jedna od bolesti koju bi naučnici mogli bolje razumeti proučavanjem njihovog mozga je Alchajmerova.\nPlan je i da se na ovaj način proizvode organi za transplantaciju, tako što bi se iz genetske konfiguracije majmunskog embriona “izbrisao” traženi organ i dodale ljudske ćelije koje bi kreirale isti taj organ, ali ljudski.\nIpak, za početak treba utvrditi kakva će biti interakcija između majmunskih i ljudskih ćelija, i da li je sve ovo uopšte ostvarivo.


Proizvođaci traze slobodan izvoz brasna i kvote za zitarice\nTanjug 15. marta 2022. 16:43\nBEOGRAD – Grupacija proizvođača žitarica Privredne komore Srbije (PKS), udruženja proizvođača i izvoznika žitarica i Produktne berze zatražili su od Vlade Srbije da dozvoli slobodan izvoz brašna, kao i uvođenje izvoznih kvota za pšenicu i kukuruza roda 2021. godine uz poštovanje raspoloživih zaliha.\nNa zajedničkom sastanku predstavnika Grupacije, udruženja „Žitounija“ i „Žita Srbije“, i Produktne berze Novi Sad posvećenom odluci o privremenoj zabrani izvoza osnovnih poljoprivredno-prehrambenih proizvoda bitnih za stanovništvo, definisana je zajednička inicijativa privrede ka Vladi Srbije da dozvoli slobodan izvoz brašna, kao i izvoz žitarica (pšenica i kukuruz) uz definisanje maksimalnih kvota.\nTo je izjavio sekretar Udruženja za biljnu proizvodnju i prehrambenu industriju PKS Aleksandar Bogunović, a saopšteno iz PKS.\nU saopštenju se navodi da predstavnici udruženja ukazuju da dugotrajna zabrana izvoza brašna, pšenice i kukuruza može da izazove probleme i po prolećnu setvu, jer je poljoprivrednicima neophodan novac da bi mogli da finansiraju novu setvu.\nPosledice će, kako navode, snositi kako proizvođači, tako i izvoznici koji izvoze preko luka jer ne mogu svoju robu da plasiraju s obzirom da su vezani ugovorom.\nUkoliko ne budu realizovali izvoz osetiće finansijske posledice.\nBogunović je istakao da su izvoznici svoju robu avansirali po važećim cenama, pa je iz tog razloga neophodno da pravovremeno i pre eventualnog pada cena na tržištu, realizuju svoje ugovorene poslove.\nPodseća da je plasman brašna u prethodnim godinama beležio pad i da je ovaj trenutak dobra prilika da povratimo poverenje tradicionalnih kupaca i povećamo izvoz kroz višu fazu prerade.


Dokazano: alkohol doprinosi nezaštićenom seksu - Bol\nDokazano: alkohol doprinosi nezaštićenom seksu\nPremda je i bez nauke sasvim jasno da pod uticajem alkohola ljudi gube uobičajene mehanizme kontrole ponašanja, novom studijom je po prvi put izmerena konkretna povezanost između alkohola i rizika od stupanja u nezaštićene seksualne odnose.\nNaučna verifikacija ovakve povezanosti znači da bi alkohol, tačnije izbegavanje alkohola u određenim društvenim konotacijama, mogao da bude priznat kao veoma važan faktor za prevenciju AIDS-a i drugih polno prenosivih bolesti.\nSklonost ka konzumiranju alkohola, a posebno alkoholizam, faktori su koji su od ranije konkretno povezani sa učestalošću AIDS-a. Stručna javnost, međutim, do sada nije imala konkretan zaključak o tome da li je alkohol direktan uzročnik širenja infekcije, tako što indikuje nezaštićen seks, ili je konzumiranje alkohola jedna u nizu posledica ponašanja određenih tipova ličnosti, osoba koje će i inače češće stupiti u nezaštićene intimne odnose.\nStudija kanadskih naučnika, objavljena u januarskom broju stručnog časopisa Addiction, zasnovana je na rezultatima 12 eskperimenata koji su na sistematski način analizirali spregu donošenju odluka pod uticajem alkohola. Svakako, nije iznenađenje što su istraživači zaključili da alkohol ima direktan uticaj na mehanizam donošenja odluka, kao i da takve negativne implikacije rastu što je veća količina alkohola unetog u organizam.\nIstraživači su primetili i da su, što su više popili, učesnici eksperimenata bili sve spremniji da se upuste u nezaštićene seksualne odnose. Sistematski analizirajući rezultate svih eskperimenata, oni su došli do računice po kojoj se, sa svakih dodatnih 0,1 promila alkohola u krvi, verovatnoća da se osoba upusti u nezaštićene seksualne odnose povećava za pet procenata.\nOva „formula“ nije dovedena u pitanje ni kada su istraživači rezultate eskperimenata filtrirali tako da minimalizuju eventualni uticaj već prisutnih sklonosti ka alkoholu ili nezaštićenom seksu kod učesnika studije.\nPošto konzumiranje alkohola može da bude uzrok povećanog rizika od nezaštićenih seksualnih odnosa, ovom problemu se mora posvetiti znatno više pažnje kada se govori o prevenciji AIDS-a, tvrdi dr Jirgen Rem iz Centra za zavisnost i mentalno zdravlje u Ontariju (Kanada), glavni istraživač studije.\nNezaštićeni seksualni odnosi smatraju se najvećim faktorom rizika za globalno širenje infekcije HIV-om. Danas se može reći da je širenje epidemije AIDS-a na globalnom nivou praktično zaustavljeno, za šta su pre svega zaslužni ogromni napori koji se ulažu u afričkim zemljama. Međutim, uprkos brojnim kampanjama i insistiranju na seksualnom obrazovanju, čak i najrazvijenije zemlje i dalje imaju problem da zaustave širenje AIDS-a putem nezaštićenih seksualnih odnosa.\nProblem je, zapravo, u tome što čak i kada su ljudi generalno edukovani na temu seksualnog zdravlja, oni to „znanje“ ne mogu da primene kada su pod dejstvom narkotika i/ili alkohola – upravo alkohol „isključuje“ uobičajeni mehanizam donošenja odluka i razmišljanja o posledicama.\nAko nisu sklone preteranom i čestom konzumiranju alkohola, osobe koje su nosioci virusa HIV ne samo da će manje verovatno preneti virus putem nezaštićenih seksualnih odnosa, već tako sprečavaju dodatno narušavanje funkcija sopstvenog imunog sistema, koje je samo jedna od posledica zloupotrebe alkohola.\nSvaki treći kancer izazvan životnim navikama!\nKrug prijatelja presudan za usvajanje zdravih navika?


Rezultati pretrage za: Samoopredeljenje\nSamoopredeljenje povuklo Nacrt zakona o izborima pred početak sednice za izbor predsednika\nNeposredno pre sednice za izbor predsednika Kosova, Samoopredeljenje je iz procedure povuklo izmene Nacrta zakona o opštim izborima, prenosi Ekonomija Onlajn.\nAbdidžiku: DSK neće glasati za Osmani ukoliko Kurti ne odustane od izmene zakona o izborima\nPredsednik Demokratskog saveza Kosova Ljumir Abdižiku pozvao je premijera Aljbina Kurtija da otvori debatu o Zakonu o izborima, na kojoj će i opozicija moći da iznese svoje mišljenje, ali i upozorio da DSK neće glasati za predsednika Vjosu Osmani ukoliko premijer Kurti ne povuče reformu izbornog zakona.\nBrojanjem uslovnih, glasova osoba sa posebnim potrebama i polovine glasova dijaspore, pokret Samoopredeljenje je obezbedio 57 poslanika u skupštini u Prištini.\nPo završetku redovnog prebrojavanja glasova Samoopredeljenje je trenutno osvojilo 56, DSK 20, DPK 15, ABK 9 poslanika u kosovskoj Skupštini , prenosi Koha.\nSamoopredeljenje vodi sa 47,88 odsto glasova\nCentralna izborna komisija započela je brojanje glasova birača na vanrednim parlamentarnim izborima na KiM, a prema rezultatima sa uzorka od 83,99 odsto Pokret Samoopredeljenje vodi sa 47,88 odsto osvojenih glasova.\nRojters: Pobeda Kurtija otežava napore Zapada u sporu Beograda i Prištine\nSamoopredeljenje vodi sa 48,14 odsto glasova\nCentralna izborna komisija započela je brojanje glasova birača na vanrednim parlamentarnim izborima na KiM, a prema rezultatima sa uzorka od 67,25 odsto Pokret Samoopredeljenje vodi sa 48,14 odsto osvojenih glasova.\nOsnivač pokreta Samoopredeljenje i nekadašnji kosovski premijer Aljbin Kurti ocenio je da bi Kosovo trebalo da dobije pravo na ujedinjenje sa Albanijom, ali mirnim putem, odnosno referendumom.\nKurti i Osmani ušli u Severnu Mitrovicu, građani reagovali i izviždali ih\nPredsednik Pokreta Samoopredeljenje Aljbin Kurti u društvu Vjose Osmani i kandidata za poslanike prešli su most u ušli u Severnu Mitrovicu, gde su se građani spontano okupili i negativno reagovali, a ubrzo su se na skupu pojavile i jake policijske snage, prenosi Baljkani info.\nFon Kramon: Sve stranke da poštuju odluku Vrhovnog suda\nIzvestilac za KiM u Evropskom parlamentu Viola fon Kramon komentarisala je današnju odluku kosovskog vrhovnog suda da ne potvrdi neke kandidature, uključujući nosioca liste Pokreta Samoopredeljenje Aljbina Kurtija zbog problema sa zakonom u prošlosti.\nKosovska centralna izborna komisija nije verifikovala listu kandidata pokreta Samoopredeljenje za učešće na parlamentarnim izborima 14. februara. Stranke kojima nisu odobrene liste kandidata mogu podneti žalbu u roku od 24 sata.\nVjosa Osmani i Aljbin Kurti na zajedničkoj listi pokreta Samoopredeljenje\nVršilac dužnosti predsednice privremenih prištinskih institucija Vjosa Osmani biće kandidat za poslanika na listi pokreta Samopredeljenje, na vanrednim parlamentarnim izborima zakazanim za 14. februar.\nSamoopredeljenje: Dijalog propao; DSK: Vašingtonski sporazum istorijski\nProces dijaloga između Beograda i Prištine tokom 2020.godine smatra se neuspešnim, iako su postojala uverenja da je prethodna godina mogla biti godina konačnog sporazuma, prenosi Koha.\nSpahiu: Samoopredeljenje će uz Osmani imati dovoljno glasova\nPolitički analitičar Nedžmedin Spahiu ocenio je danas da Samoopredeljenju uz Vjosu Osmani neće biti potrebna koalicija za formiranje vlade, a smatra i da će na predstojećim parlamentarnim izborima rezultati Demokratskog saveza Kosova i Demokratske partije Kosova biti prepolovljeni.\nABK, DPK i Samoopredeljenje: Treba suspendovati dijalog sa Srbijom\nPokret Samoopredeljenje, Demokratska partija Kosova i Alijansa za budućnost Kosova smatraju da je sastanak na nivou eksperata koji je održan u četvrtak u Briselu između Beograda i Prištine, neuspeo i beskorisan, kao i da obnavljanje dijaloga o tehničkim pitanjima neće doneti ništa Kosovu*, prenosi Gazeta Ekspres.\nVanredni izbori za opštinske predsednike u severnom delu Kosovske Mitrovice i Podujevu uspešno su organizovani uprkos epidemiji infekcije koronavirusom, ali više od samog tehničkog održavanja u vanrednim okolnostima, pre svega u Podujevu, nagovestili su početak promene na albanskoj političkoj sceni na čitavom Kosovu.\nCentralna izborna komisija objavila je preliminarne rezultate za gradonačelnika Podujeva, gde je proglasila pobednika Špejtima Bulićija iz pokreta Samoopredeljenje.\nParlamentarna grupa Pokreta Samoopredeljenje podnela je tri zahteva za interpelaciju sa kosovskim premijerom Avdulahom Hotijem, prenosi Koha.\nSamoopredeljenje i DSK ćute o hapšenjima u kancelarijama ORV OVK\nStranke Aljbina Kurtija i Ise Mustafe, Samoopredeljenje i DSK, nisu se oglašavale povodom hapšenja dvojice lidera Udruženja ratnih veterana OVK, a pre nekoliko dana, bivši premijer Kurti optužio je predsednika da pravi loše filmove spektakla sa dosijeima Specijalnog suda, prenosi Gazeta ekspres.\nPristalice Samoopredeljenja u kampanji protiv Grenela\nGrupa koja na Fejsbuku podžava predsednika Pokreta Samoopredeljenje Aljbina Kurtija nastavila je kampanju protiv specijalnog izaslanika američkog predsednika Ričarda Grenela tako što komentariše njegove objave na zvaničnom Tviter nalogu.\nOsmani napustila DSK, dogovara s Kurtijem prelazak u Samoopredeljenje\nPredsednica Skupštine Kosova Vjosa Osmani potvrdila je da je prekinula saradnju sa DSK, ostavljajući otvoreno kao mogućnost da će svoju političku karijeru nastaviti u stranci Aljbina Kurtija, prenosi Indeks onlajn.\nOsmani vodi sednicu, Kurtijevi poslanici u opoziciji\nU Prištini je danas počela plenarna sednica parlamenta, zakazana pre posebne sednice na kojoj je Avdulah Hoti izabran za premijera privremenih pristinskih institucija, a predsedava joj predsednica Vjosa Osmani.\nPredsedništvo Skupštine danas o zahtevu 61 poslanika za sazivanje vanredne sednice\nPredsedništvo Skupštine Kosova* sastaće se danas u 10 sati kako bi utvrdilo datum održavanja sednice Skupštine na kojoj će se glasati o izboru nove vlade, piše RTK .\nPokret Samoopredeljenje pokrenuće internet peticiju za održavanje izbora. To je nakon odluke Ustavnog suda koja daje predsedniku privremenih institucija u Prištini Hašimu Tačiju pravo da mandat da Avdulahu Hotiju za formiranje nove vlade.\nSamoopredeljenje u parlamentu bez najistaknutijih poslanika\nNakon odluke Ustavnog suda Pokret Samoopredeljenje će u parlamentu u Prištini ostati bez najistaknutijih predstavnika koji su dali ostavke na funkcije poslanika kada su ulazili u vladu, piše Kosovo onlajn.\nKurti: Dobio sam pretnje od tzv. Albanske dobrovoljačke garde\nGrupa koja sebe zove "Albanska dobrovoljačka garda" uputila je danas pretne odlazećem premijeru privremenih prištinskih institucija Aljbinu Kurtiju i pripadnicima Pokreta Samoopredeljenje.\nSamoopredeljenje: Obratićemo se pravosudnim organima zbog Tačijevih optužbi\nPokret Samoopredeljenje reagovao je na izjave predsednika Hašima Tačija, koji je optužio "Kurtijevu grupu" da je odgovorna za smrt mladića iz Gnjilana u Studentskom centru u Prištini, gde su u izolaciju smeštani oni koji stižu iz dijaspore, prenosi Koha.\nTači poslao Ustavnom sudu 200 stranica komentara\nPredsednik privremenih prištinskih institucija Hašim Tači poslao je Ustavnom sudu 200 stranica komentara u predmetu koji se odnosi na njegov dekret o imenovanju Avdulaha Hotija iz DSK za mandatara nove vlade, čiju je ocenu ustavnosti tražilo Samoopredeljenje, prenosi Kosovo onlajn, pozivajući se na Gazetu Ekspres.\nKurti: PS za izbore 14. juna, za to su i Osmani, Veselji...\nLider Samoopredeljenja i kosovski premijer u tehničkom mandatu Aljbin Kurti izjavio je danas da su lider Demokratske partije Kosova Kadri Veselji, predsednica parlamenta iz DSK Vjosa Osmani, ali i još jedan broj poslanika, na stanovištu koje ima i njegov pokret, a to je da je potrebno ići na nove parlamentarne izbore nakon što prođe kriza izazvana koronavirusom.\nPR: Ustavni sud donosi odluku o sutrašnjoj sednici posle 12h\nIako je zbog 1. maja neradni dan, prištinski Ustavni sud će razmatrati zahtev Samoopredeljenja da obustavi sutrašnje skupštinsko glasanje o novoj vladi, koju bi trebalo da vodi funkcioner DSK Avdulah Hoti.\nPristalice Samoopredeljenja najavljuju protest\nPristalice Pokreta Samoopredeljenje pozivaju građane da posle ukidanja vanrednih mera 4. maja izađu na ulicu i iskažu nezadovoljstvo zbog najave formiranja nove kosovske vlade bez održavanja izbora.\nVršilac dužnosti ministra spoljnih poslova i dijaspore Gljauk Konjufca izjavio je večeras da je kosovski predsednik Hašim Tači prekoračio svoja ovlaščenja i poručio da će se Pokret Samoopredeljenje obratiti Ustavnom sudu.


SNS i DS obećavaju bolje uslove poslovanja | EurActiv Srbija\nSNS i DS obećavaju bolje uslove poslovanja\nŠta investitore čeka nakon izbora? Da li će biti povećanja poreza? Da li će Narodna banka Srbije uspeti da očuva nezavisnost? Namere stranaka nije lako prozreti u mnoštvu predizbornih obećanja i populističkih izjava. Debata koju je organizovala Američka privredna komora u Srbiji trebalo je da planove stranaka sa najvećom podrškom građana - Demokratske stranke i Srpske napredne stranke - učini jasnijim. Njihovi odgovori imali su dosta zajedničkih elemenata. I Jorgovanka Tabaković iz SNS i Božidar Đelić iz DS-a najavili su da povećanje poreza na dodatu vrednost (PDV), o kojem se u javnosti uveliko špekuliše, može biti tek krajnja mera, kojoj treba da prethode mnoge druge. Njihovi stavovi su se razmimoišli u pogledu sistema subvencija, koji je SNS doveo u pitanje.\n"PDV ne može da se poveća bez rasterećenja plata", rekao je funkcioner Đelić na debati Američke privredne komore u beogradskom hotelu "Hajat". On je rekao da je potrebno revidirati javne politike kako bi se videlo gde može da se uštedi ali i povećati naplatu poreza.\nKao primer revizije javne politike, Đelić je naveo javne nabavke i istakao da je potrebna centralizacija. Kako je naveo, time će se objedini nabavke više institucija, pa će zahvaljujući većoj količini moći da se postignu i uštede i bolji kvalitet, jer će veći broj ponuđača imati interes da se prijavi. Pored toga, veće nabavke privlače i veću pažnju javnosti, a time i veću kontrolu.\nDjelić je rekao i da je potrebno jasno razdvojiti poreske od neporeskih nameta, kao i uspostaviti sistem za smanjenje poslovanja u sivoj zoni. Sada, kako je navedeno, ne postoji sistem koji bi poreske službe podstakao da ulože veći napor da i sivu zonu uvedu u legalne tokove.\nČlan ekonomskog tima SNS Milenko Dželetović rekao je da ta stranka povećanje PDV smatra krajnjom merom i složio se sa Djelićem da tome treba da prethodi reforma poreskog sistema i bolja naplata poreza.\nPrema najavi SNS-a, potrebna je i revizija samog sistema PDV-a.\nSNS protiv sistema subvencija\nZastupnici programa SNS, koji su na ovoj debati pored Dželetovića bili i funkcionerka te stranke Jorgovanka Tabaković i predsednik Asocijacije malih i srednjih preduzeća Milan Knežević, koji je na izbornoj listi SNS, usprotivili su se sadašnjem sistemu subvencija koje se odobravaju investitorima.\nOni su ocenili da se subvencije ne odobravaju svima podjednako, da je izbor proizvoljan, a provejavao je i stav da su strani investitori u povoljnijem položaju od domaćih.\nKnežević je rekao i da velike strane investicije kojima se vlasti dosta hvale, poput pogona proizvođača automobila Fijat (Fiat) i čarapa Kalcedonija (Calzedonia) i Falke, neće poboljšati spoljnotrgovinski bilans Srbije. Razlog je što se elementi za proizvodnju uvoze, naveo je Knežević.\nĐelić je u takvim izjavama video znak da se SNS protivi stranim investitorima.\nKada je reč o sistemu subvencija za radna mesta, Đelić je ocenio da on treba da se zadrži. Ocenio je, međutim, da taj sistem treba promeniti tako da se podstakne zapošljavanje ljudi od 45 do 65 godina starosti. To bi, prema njegovim rečima, trebalo da se učini tako što će se subvencije za radna mesta usloviti zapošljavanjem te kategorije stanovništva.\nPredstavnici SNS su takođe tražili podatke o tome koliko se državne pomoći odobrava investitorima kroz oslobađanje od raznih lokalnih davanja, poput korišćenja građevinskog zemljišta. Pitanje se odnosilo konkretno na Leskovac, čiji gradonačelnik je bio prisutan u raspravi, i u koji su nedavno došli između ostalog investitori Falke i Jura. Predstavnici SNS Ocenili su i da se to radi bez jasnih kriteijuma.\nGradonačelnik Leskovca Slobodan Kocić, iz Demokratske stranke, pozvao je i Kneževića da sa svojom firmom dođe u Leskovac jer je, kako je naveo, jedini kriterijum za oslobađanje od nameta - ubedljivi biznis plan. Pored toga, kako je istakao, nude se parcele na kojima se sada "legu zmije".\nPredstavnici DS-a istakli su i da se novac koji je država izgubila od nameta višestruko vraća, između ostalog tako što zaposleni imaju novac, koji troše, i koji se tako sliva u privredu.\nObe stranke za produženju ugovora na određeno\nDS i SNS su po još nekim pitanjima imali slične stavove. Na primer, i Đelić i Knežević su rekli da će njihove stranke promeniti zakon po kojem se otpuštenim radnicima otpremine isplaćuju za ceo radni vek, već će dobijati otpremnine samo kod poslednjeg poslodavca.\nOni su se takođe izjasnili za produženje maksimalnog trajanja ugovora o radu na određeno vreme na 36 meseci.\n"Primamo, pa otpuštamo na kratko, pa opet primamo", rekao je Knežević.\nĐelić je rekao da se zalaže za to, ali pod uslovom da se po isteku tog ugovora on ne obnavlja, pa da ljudi rade i do 15 godina na privremenim ugovorima, već nakon toga treba da sledi stalni ugovor.\nPromena ekonomskog modela\nĐelić i Tabaković su imali priliku i da iznesu viđenje osnovnih problema i načina njihovog rešavanja.\nKao strateške sektore industrije koje treba razvijati, Djelić je naveo automobilsku industriju, elektroniku i informacionu i telekomunikacionu industriju.\nOna je kazala da država treba da bude efikasna i jeftina i da je potrebna borba protiv korupcije i zaštita konkurencije.


Crna Gora – sićušna zemlja koja prkosi Putinu | Savremeni svet\nPočetna strana > Rubrike > Savremeni svet > Crna Gora – sićušna zemlja koja prkosi Putinu\nRusija je pretrpela ozbiljan neuspeh na Balkanu, nakon što je poslednjih godina uspešno proširila svoj uticaj u regionu. Crna Gora – sićušna zemlja sa jedva 650 hiljada stanovnika, odobrila je svoje pristupanje NATO-u, uprkos neuspelim namerama Moskve, jednog od njenih istorijskih saveznika, da je održi neutralnom. Novi član pristupa klubu koji je pre manje od 20 godina bombardovao njegovu teritoriju tokom kosovskog rata. Radi se o jednom energičnom zatvaranju vrata prošlosti, u zemlji gde je još uvek prisutna ozlojeđenost iz poslednjeg evropskog sukoba.\nZa ulazak, koji će se formalizovati krajem maja, glasalo je u petak, u crnogorskom parlamentu, 46 od 81 poslanika, većinom iz stranke na vlasti. Glavnina opozicije, koja je zahtevala referendum, bojkotovala je glasanje i organizovala je protest ispred skupštine, podržana pre svega proruskim i prosrpskim partijama. Demonstranti su zapalili zastave NATO-a i optužili Alijansu da je „teroristička organizacija“ koja je ranije napala njihovu zemlju.\nVojni doprinos Crne Gore svojim novim saveznicima nije impresivan – ima dve hiljade vojnika – mnogo manje delotvornih i ne mnogo bolje naoružanih od policije u jednom osrednjem španskom gradu. Ipak, sa kartom u ruci, vidi se, da reč je o majstorskom potezu. Alijansa će kontrolisati celokupnu jadransku obalu, od Slovenije do Grčke, što ima važne posledice za bezbednost na Mediteranu i na jugu Evrope. Pored toga, preuzima glavnu luku države – Kotor – za kojim Rusi odavno čeznu zbog njegovog privilegovanog položaja kada je reč o kontroli pomorskog saobraćaja.\nKako se i očekivalo, Rusija je izrazila žaljenje zbog odluke. Portparolka ministarstva spoljnih poslova Marija Zaharova, rekla je, da se radi o ,,usiljenom ulasku“ koji skreće pažnju na političku i vojnu situaciju u Evropi. ,,Realizovan je bez uzimanja u obzir mišljenja građana“ požalila se. Ima i onih koji misle da je vlada Vladimira Putina pokušala da promeni kurs Crne Gore (13 hiljada kvadratnih kilometara) ne samo rečima. U novembru prošle godine, javni tužilac Milivoje Katnić je izjavio, da je privođenjem dvadesetak osoba sprečen pokušaj državnog udara koji je uključivao i likvidaciju premijera Mila Đukanovića.\nTužilac je tvrdio, da su dvojica ruskih nacionalista sve isplanirali, mada to ne dokazuje nužno i da je Moskva stajala iza onog što se dogodilo. Otkriće, bilo da je delimično ili sasvim pouzdano, pre je pokazalo nestabilnost zemlje.\nTim DŽuda tvrdi, da je odluka Crne Gore odgovar na potrebu da se osigura od stranog mešanja, u ovom slučaju Srbije, ne Rusije. Najugledniji analitičar za Balkan objašnjava telefonski, da dobar deo onih koji se protive ulasku u NATO jesu srpski nacionalisti, koji su se takođe protivili nezavisnosti 2006. godine. Ne žele da prođu kao u Ukrajini sa Rusijom. Upravo sada, Srbija nije pretnja za njih, ali ko zna šta će da bude za deset godina“, dodaje DŽuda.\nKako god, Rusija neće u potpunosti prekinuti svoje odnose sa Crnom Gorom. Rusima nije potrebna viza za ovu zemlju, i masovno letuju na njenim plažama, gde su naveliko investirali u nekretnine. Borha Laseras direktor madridske kancelarije Evropskog saveta za spoljne odnose (European Council on Foreign Relations) smara, da se ruska strategija bazira na isticanju dekadencije Evrope, i podsticanju nesuglasica iz rata. Ali, ako se balkanski lideri odluče za pridruživanje Evropi, plan će se promeniti. „Rusi će nastaviti da održavaju važne veze sa elitama ovih zemalja, poput Crne Gore, i pokušaće da utiču u Evropi, iznutra, iz sistema, poput Trojanskog konja“, završava Laseras.\nPreveo sa španskog: Nebojša Vuković


VUČIĆ ODBIO LICEMERNU PONUDU ZAPADA: Ostaviti veće carine na srpsku robu a ovo bi dobili zauzvrat... | DNEVNE\nZapadne sile poslale su diplomatskim kanalima nepristojnu ponudu predsedniku Aleksandru Vučiću po kojoj bi on trebalo da pristane na nastavak dijaloga u Briselu čak i ako Priština ne povuče odluku o povećanju carina za robu iz centralne Srbije, a zauzvrat bi našoj zemlji u decembru bila otvorena tri poglavlja u pregovorima za pristup EU, ali je on to odbio. Prema saznanjima lista, Vučić nije ni razmatrao ovaj licemerni aranžman niti će ga prihvatiti.\nOvakvu ponudu u Beogradu smatraju apsurdnom, jer je uvođenjem takse na proizvode iz centralne Srbije Pristina pogazila CEFTA sporazum u koji su ugrađeni neki od temeljnih principa EU, a koje sada gazi upravo Brisel, pišu “Novosti”.\nZa višemesečnu tromost pregovaračkog procesa odgovornost nije na Beogradu, jer je Priština ta koja pet godina nije formirala Zajednicu srpskih opština “uz više nego očigledno gledanje kroz prste iz Brisela”, navodi list. Takođe, pred svaku rundu dijaloga po pravilu su priređivali neku novu provokaciju.\nNajavljeno je i da će se kada se formira tzv. vojska Kosova jedan njen garnizon rasporediti ka severu, što je suprotno dogovoru Beograda i NATO. Odgovor predsednika Vučića na to je bio da će se dijalog nastaviti kada Prišitna povuče protivpravne odluke, zbog čega je i stigla ponuda iz Brisela kao pokušaj da se ovakav srpski stav smekša.\nNa čekanju su poglavlja 9 – finansijske usluge, 17 – ekonomske i monetarne odredbe i 18 – statistika. U međuvremenu pripremljena su i poglavlja 2 – slobodno kretanje radnika, 4 – slobodno kretanje kapitala, 14 – transportna politika i 21 transevropske mreže.


Čurkin: IS od prodaje umetnina zaradi do 200 miliona dolara\nM. D. 16. aprila 2016. 06:00\nIslamska država u Siriji i Iraku godišnje zaradi između 150 i 200 miliona dolara od ilegalne trgovine umetnina, antikviteta i arheološkog blaga, naveo je stalni predstavnik Rusije u UN Vitalij Čurkin u pismu upućenom Savetu bezbednosti.\n„Oko 100.000 objekata kulture svetskog značaja, uključujući i 4.500 arheoloških nalazišta od kojih je devet na listi svetske baštine su pod kontrolom Islamske države u Siriji i Iraku,“ napisao je Čurkin.\nČurkin je istakao da se ti antikviteti većinom krijumčare preko turske teritorije, preneo je Rojters.\n„Glavni centar za krijumčarenje predmeta kulturne baštine je turski grad Gaziantep, gde se kradeni predmeti prodaju na nelegalnim aukcijama, a potom i preko mreže antikvarnica i na lokalnom tržištu“, tvrdi Čurkin.\nPrema njegovim navodima, nakit, novčići i drugi opljačkani predmeti se prenose u turske gradove Izmir, Mersin i Antalija gde kriminalne grupe proizvode lažna dokumenta o njihovom poreklu.\n„Antkviteti se potom nude kolekcionarima iz raznih zemalja, uglavnom preko Internet aukcija i specijalizovanih onlajn prodavnica, kao što je iBej (eBay)“, kazao je Čurkin.\nislamska državaVitalij Čurkin


26.08.2014. - Ubrzanje procedura za izvoz u Rusiju\nSledeće sedmice lista mlekara koje su dobile izvoznu dozvolu. Očekuje se osnivanje rusko-srpske kompanije – logističke podrške izvoznicima, istaknuto na sastanku u Moskvi. Procedure za izdavanje dozvola srpskim kompanijama za izvoz mesa i mesnih prerađevina, mleka i mlečnih proizvoda na tržište Ruske Federacije biće ubrzane, dogovoreno je na sastanku državno-privredne delegacije Srbije sa ruskim ministrom poljopriverede Nikolajem Fjodorovim.\nDelegaciju Srbije u Moskvi, u čijem sastavu je bio Željko Sertić, predsednik Privredne komore Srbije, predvodila je ministarka poljoprivrede i zaštite životne sredine Snežana Bogosavljević – Bošković. Kako je istaknuto na sastanku, sledeće sedmice biće objavljena lista kompanija iz Srbije – proizvođača mleka i mlečnih prerađevina koje su dobile dozvolu za izvoz u Rusiju jer su ispunile neophodne kriterijume i standarde.\nPredsednik Sertić predao je čelnicima ruskog Ministarstva poljoprivrede spisak 1.890 kompanija iz Srbije proizvođača prehrambenih proizvoda koje su za prvih šest meseci 2014. godine izvezle na svetska tržišta hranu vrednu 1,6 milijardi dolara. U Moskvi je dogovoreno osnivanje rusko-srpska izvozne kompanije koja će logistički podržavati srpske izvoznike u plasmanu robe na rusko tržište. Formiranje kompanije očekuje se sledeće nedelje.\nPrema rečima ruskog ministra, biće razmotreni i svi drugi konkretni predlozi i mogućnosti zajedničke proizvodnje prehrambenih proizvoda. U srpskoj delegaciji, pored ministarke poljoprivrede i predsednika PKS Željka Sertića, bili su i pomoćnik ministra Milanka Davidović, šef kabineta resornog ministarstva Andrej Bojić, direktor Uprave za zaštitu bilja Nebojša Milosavljević, načelnik Odeljenja veterinarske inspekcije Sanja Čelebićanin, savetnik premijera za poljoprivredu Dragan Glamočić i samostalni savetnik u Centru za bilateralnu saradnju PKS Dejan Delić.